Otzadar 13102012 by Deia.com - issuu\nortzadar Larunbata, 2012ko urriaren 13a. 278 zenbakia\nEZEREZETIK SORTZEAZ Euskal idazle sorta bat bere ‘lehen aldi literarioaz’ mintzatu da -- 4-5. orrialdeak --\n‘ANUBIS 3.0’ Dani Fanoren komikia, erraietako lana -- 2. orrialdea --\nLarunbata, 2012ko urriaren 13a\n‘ANUBIS 3.0’ komikiaren itzulera ‘Xabiroi’ aldizkarian atalka plazaratutako istorioa album formatuan kaleratu berri du Dani Fano komikigileak UXUE RAZKIN\nOMIKIAK egiteko zaletasuna lanbide bilakatu du Dani Fanok (Donostia, 1968). Marrazkiari buruzko ikasketak burutu gabe, komikigintza eta marrazkiaren munduan lekua bilatu du. Lapitza lagun eta komikia beti bere helburua izanik, Anubis 3.0 sortu zuen orain dela bizpahiru urte. Xabiroi aldizkariko sailean publikatutako komikia izan bada ere, liburu formatuan kaleratzeko asmoa beti izan du gogoan. Hala, proiektuaren ildoari jarraiki, azkeneko pausoa ematea erabaki du, komiki bera album formatuan plazaratzea, alegia.\n2008.urtean jaio zen Anubis 3.0 eta bi urtez luzatu zen proiektua. National Geographic aldizkariko historia atalean irakurritako artikuluan aurkitu zuen inspirazioa autoreak. Horretan, egiptoarrek egiten zuten arimaren pisatzeari eta hildakoei buruzko istorioa islatzen zen eta horren gainean, istorio bat eraikitzeari iritzi zion. Emaitza: Anubis 3.0. “Oso erakargarria iruditu zitzaidan, mundiala nik nahi nuena egiteko”, adierazi du donostiarrak. Sortze prozesu horretan murgilduta zegoela, aldizkarian istorio autokonklusiboz osatutako sailak sartzea erabaki zuten. Horrenbestez, eredu horretara moldatuko zen istorioa behar zutela konturatu ziren. Modu horretan, komikia atalka plazaratzen hasi ziren. Fanok azaltzen du hasieratik aldizkarian egiten zituzten lan luzeak zenbakietan bakarrik ez gelditzea zela haien asmoa: “Beste modu txukunago batean edota gehiago iraun dezakeen formatu batean izatea beti izan da gure xedea”. Xabiroi aldizkarian plazaratutako komikia album formatu batean bilakatzea hasierako helburutzat jo du autoreak. Izan ere, haien lana zabaltzeko eta ezagutzera emateko bide “ezinhobea” dela dio. Oro har, ikastoletan eta soilik bizpahiru komiki dendetan banatzen den aldizkaria da. “Horrek, azken batean, beste esparruetara komikia ez iristea dakar”, azaltzen du Fanok. Albumak edo liburu formatuetako komikiak, ordea, liburu denda gehienetan daude salgai. Bada, adierazi duenez, “bilduma batean argitaratzearekin, agian beste pertsona batzuetara heltzea lortzen dugu, aldizkariaren bitartez helduko ez zena”. Orobat, aldizkarian publikatutakoa liburu trinko batean argitaratua ikusteak “ilusio handia” egiten diola aitortu du. Finean, erakusleihoa izan daitekeela uste du: “Burututako lana album batean jasota izateak beste hizkuntza batzuen merkatuetan saltzea errazten du”. Edukiari dagokionez, Anubis 3.0 saiakera “katartiko” bat izan dela dio autoreak. Komikiaren ardatza gizakiaren arima zapaltzen duen makina bat da. Horren ildotik, arima gabeen istorioak kontatzeko parada izan du komiki honetan; baina batez ere, diru zaleen eta botere zale diren horiek “larrutzeko” aitzakia izan dela dio: “Amorratua nago bankari, esatari politiko ustelekin, giza baliabideen zuzendariekin eta gehiegikeri horietaz mendekua hartu nahi izan dut”. Bost\nKomikiak gizakiaren arima zapaltzen duen makina bat du ardatz. D. FANO\narima gabeen istorioak Gadu izeneko pertsonaiaren eskutik ezagutuko ditu irakurleak, bere robotari kontatzen baitizkio komikian zehar. Honekin batera, komiki lan honen prozesuaren baitan, berrikuntzak izan direla azpimarratzen du. Orain arteko proiektuetan, paperaren gainean lan egin du. Honetan, berriz, lanaren erdia paperez egin du, baina erditik aurrera tableta digitalarekin egin duela dio. Istorioa “oso erraz” atera zaiola aitortzen badu ere, beste arlo batzuetan zailtasunak jasan dituela adierazi du; pertsonaiekin, esaterako. “Pertsonaia asko sartu nahi nituen eta hori izan da arazorik aipagarriena”, azaltzen du. Gauza asko egiteke gelditu zaizkiola dio baina prozesu guztian zehar “oso eroso” sentitu dela gaineratu du. “Istorio hau ez dut buruarekin egin, Anubis 3.0 oso erraietakoa izan da”. Jada salgai den komiki albumari begira, Fanok burututako lanari buruz hausnartzeko parada izan du: “Ikerketalan oso interesgarria burutu dut komiki honekin eta asko ikasteaz gain, oso ongi pasatu dut”. ASISKO URMENETAREKIN ELKARLANEAN Anubis\n3.0 proiektu honek iraun duen denboran zehar, Asisko Urmenetaren laguntza izan du Fanok. “Ideia bururatu zitzaidanean, elkarlanean aritzeko proposatu nion”, dio. Zirkunstantziak direla eta, ezin izan dute guztizko elkarlana osatu.\nUrmenetak lana gainbegiratu, gidoiak egin eta bere proposamenak egin ditu. Aipatzekoa da benetako elkarlana laugarren kapituluan (esatari politikoaren kapituluan) gauzatu dutela, Urmenetak gidoiak egin baitzituen. “Nik uste dut hasieratik hartu zuela zein zen ideia eta zorionez eta gozamenez, izan dut hor bidelagun”.\nAUTOREARI BURUZ Dani Fanok (Donostia, 1968) Soin Hezkuntza ikasketak burutu zituen, baina marrazkien munduan murgiltzea erabaki zuen, komikigintzan, ilustrazioan eta animazioan arituz. Ikastolen Elkarteko ikasmaterial asko ilustratu ditu; ‘Space Search’ ingelesa ikasteko CDa, Britainia Handiko ESU President’s Award saria irabazi zuena, esaterako. Umorezko zintak egin ditu ere tartean: ‘Ardi Beltza’, ‘Kale Gorria’ eta ‘Mutxo’ aldizkarietan, besteak beste. ‘Ipurbeltz’-en Beto asmatzailearen istorioak gauzatu zituen ere bai. Egun, ‘Xabiroi’ aldizkaria koordinatzen du, eta bertan ‘TeleAtoi’ eta ‘Anubis 3.0’ komikiak egin ditu atalka. Horretaz gain, Kortsarioen estatua sailaren gidoia egiten ari da, Guillermo Gonzalezek marrazten duena.\nEgo hegalariak XABIER MENDIGUREN ELIZEGI\nOTIBO, bultzada eta eragile ugari izan ditzake sortzaileak artelan bat sortzeko: gauzei buruzko bere ikuspegia azaltzea, mundua aldatzea, ospea lortzea, gizartean gora egitea, bere barruko obsesioak kanporatzea, ingurukoen maitasuna bilatzea, bizimodua ateratzea… Gehienetan hainbat faktore arituko dira batera lanean, eta seguru asko egileak berak ere ez daki garbi horietatik zein izan den inportanteena, alde batera utzirik lan horren bitartez halako ezer lortuko duen ala ez. Bultzagarri horietako batzuk altruistak dira, beste batzuk berriz berekoi hutsak, baina hartzaileok gogoan izan behar genuke, sarritan errepikatu izan den moduan, sentimendu onek ez dutela obra ona ziurtatzen, ez barren gaiztoak lana baliogabetzen (alderantzizkoa ere egia dela gogorarazi behar litzateke, halaber: hau da, zitalkeria ez dela kalitatearen berme, ezta zintzotasuna kaxkarkeriaren sinonimo ere). Kontu hauek direla-eta, behin baino gehiagotan topatu dut neure burua idazleen egolatriaz pentsatzen. Izatez, sentimendu gogaikarri eta jasangaitza egiten zait nork bere buruari inpor-\ntantzia larregi ematea, txaloa bilatzea, munduko edozein gertakari norberarekiko loturaren arabera neurtzea. Nekagarria izan arren, ordea, ez zait iruditzen alde batera utzi beharreko “akatsa”: batetik, bakoitza den bezalakoa delako, eta gu ez garelako inoren epaile; baina, sakonago hartuta, egolatriaren eta sorkuntzaren arteko harremanak konplexuak direlako. Artista batek bere onena eman ohi dio sorkuntzari: denbora, talentua, indarra, pentsamendua… Trukean, gutxitan jasoko du ordain material ganorazkorik; kolegen aitortza lortuko balu edo publikoaren esker ona, pozik legoke, baina horiek ere nahi baino eskasagoak izan ohi dira. Bere barrutik atera behar du aurrera jarraitzeko kemena, sorkuntza berriei ekiteko energia. Eta hor, bietako bat: edo nortasun sendo bat daukazu, segurtasuna eta konfiantza ematen dizkizuna, edo nortasun mindu bat, kritikoen ziriek zauritu baina, hala ere, indarberritu egiten dutena. Halakoetan barkagarria izan liteke egoa. Badira laudorioak eta laidoak, denak birziklatzen dituzten egolatra izugarriak ere. Beharbada eskuzabalak dira bizitza pribatuan, eta kau-\nsa bidezkoen alde engaiatuak beren jarrera publikoetan, baina mundua eszenategi baten gisa ikusten dute, eurak eta euren obrak luzitu ahal izateko. Pentsatzen jarrita, horrelako bi munstro datozkit gogora: Miguel Unamuno eta Jorge Oteiza. Lehena asko irakurri eta dexente ikasi nuen gaztetxoa nintzela; bigarrena apur bat ezagutu ere bai, gaztetan, haren lanak miresteaz batera; geroago, biak iruditu zitzaizkidan bi histrioi etengabeko antzezpenean, banitatez hanpatuak, adoleszenteak bezain apetatsuak eta bere buruaz maiteminduak.\nArtista batek bere onena eman nahi ohi dio sorkuntzari: denbora, talentua, indarra... Trukean, gutxitan jasoko du ordain material ganorazkorik\nGogorregi ari ote naiz? Nik uste haien bizitza eta obra sakon samar aztertu dituen inork ezingo dituela ukatu lore horiek. Baina egia da, orobat, Euskal Herriak emandako artista handienetakoak izan direla, XX. mendearen lehen eta hirugarren herenak guztiz markatu eta egundoko eragina izan dutenak ingurukoen kontzientziak pizten eta inarrosten; Unamuno gabe ez legoke euskal existentzialismorik, Txillardegirik, Salbatore Mitxelenarik... Oteiza gabe, euskal artea ez zen berdina izango, beharbada ez zion inoiz euskal izateaz galdegingo bere buruari. Haien egoek hegoak eman dizkiete ondotik etorri direnei.\n1. Piztiaren begiak\n5. Ni, Vera\n4. Euskal herritarren burujabetza\n2. Bidasoa. Kontrabandisten...\nMikel Albisu. Sua edizioak.\n3. Independentziaren paperak\n6. Plazer bat izan duk, Benito!\nPako Aristi eta Mikel Markez. Elkar.\n‘Senez. Itzulpen aldizkaria. 43. alea’\nPako Aristi. Erein. 293 orr. 17 euro.\nDiagnosi zorrotzaz harago Hona euskaldunon artean independentziaren espirituak egin duen ibilbide luzea jasotzen duen liburua. Saiakeraren baliabide guztiak erabiliz –kronika historikoak, hedabideak, filmeak, elkarrizketak edota gogoeta filosofikoak–, gure egoeraren diagnosi zorrotza agertzen du, baina ez hori bakarrik: proposamen eta definizio sorta ederra uzten du irakurlearen esku. Liburu kritikoa da, baina atsegina; gogoetatsua, bizia; estilo periodistikoan idatzia, baina idazle helduaren eskarmentutik sortua.\nHainbat autore. Eizie. 223 orr. Harpidetza bidez.\n‘Lurraren azpian’ Anna Milbourne. Serena Riglietti (ilus.). Ttarttalo. 32 orr. 6,20 euro.\nLur azpiko Poesiaz, bidegileez misterioak argituz eta abar luzeaz Euskal itzultzaile, zuzentzaile eta interpreteen elkarteak (EIZIE) argitaratu berri du ‘Senez’ aldizkariaren urteroko alea. 43. zenbaki honetan, hamalau artikulu “interesgarri bezain mamitsu” biltzen ditu itzulpengintzari buruzko argitalpen honek: poesia asturiarraren antologiatxo elebidun bat, bidegileei nahiz zuzenketa prozesuari buruzko artikuluak, itzultzailearentzat lagungarri diren tresnak... Artikuluok sarean irakurgarri dira ere bai, www.eizie.org atarian.\nIrakurle goiztiarrak, zatozte Luken eta Learekin lur azpira! Primeran ibiliko zarete, eta elkarrekin deskubrituko dituzue hango misterioak... Ipuin honek testu errazak biltzeaz gain, jolas egiteko denbora-pasak ditu. Bilduma honek helburutzat du irakurle hasiberriari irakurtzen ikasteko gogoa piztea eta laguntzea. Ipuinak zailtasunaren arabera maila ezberdinetan sailkatuta daude, 1etik 4ra. Liburu hauek istorio bikain eta testu errazak biltzeaz gain, marrazki ederrak ere badituzte.\nEurena zena guztiona egin zen Ezer ez dagoen tokitik, ezerezetik, zerbait ateratzea; hori da sortzea. Zail bezain erraza. Hitz bat bestearekin jostea, esaldiak lotzea, ideiak antolatzea. Irudimena eta teknika. Idazleek inork baino hobeto dakite hori; orain, hasi zirenean baino gehiago... OLATZ PRAT\nEzkerretik eskuinera, Ramon Saizarbitoria, Castillo Suarez, Asier Serrano, Mikel Hernandez Abaitua, Itxaso Martin, Ana Urkiza eta Juan Gartzia idazleak. Hauek guztiek Ortzadarrekin partekatu dituzte literaturan izandako lehen esperientziak. JAVI COLMENERO/OSKAR MARTINEZ/RUBEN PLAZA/GORKA ESTRADA/JOSÉ SAMPEDRO/ZIGOR ALKORTA\nRRI zuri baten aurrean jartzeak hasieran eman dezakeen beldurra guztiz gaindituta dute jada itaundutako zazpi idazleek. Euren lehen argitalpen literarioaz galdetu die Ortzadarrek Ramon Saizarbitoria, Mikel Hernandez Abaitua, Juan Garzia, Asier Serrano, Castillo Suarez, Ana Urkiza eta Itxaso Martin idazleei. Ramon Saizarbitoriak 1969an argitaratu zuen Egunero hasten delako (Lur). Idazteko arrazoi asko zituen donostiarrak, idazteko beharra bera, noski, baina baita euskaraz idaztearena ere, adibidez. Euskaraz idatzi beharra zegoen, militantziaz, esan izan duen moduan. “Euskaraz ezer edo gutxi egote horrek errazten zuen bidea, kultura txiki edo pobre batean jaiotzeak lagundu egin zidala esango nuke neurri batean, beste bati aberatsa izateak lagunduko liokeen bezala”, dio Saizarbitoriak. Ezinezkoa badirudi ere, Frankismoaren azken urteetan euskaraz publikatu zuen abortuaren inguruko lan hau: “Nazionalismoaz hitz egitea edo Euskadi hitza agertzea arriskutsuagoa zen abortuari buruz idaztea baino, gai sozialak euskaraz landu zitezkeenik pentsatu ere ez baitzen egiten. Zentsura gogorra zen euskararekin, baina gai jakin batzuetan; ez zegoen gazteleraz zegoen neurriko zentsurarik beste gaietan”, onartzen du Saizarbitoriak. 2007ra arte inoiz gutxitan hartu\ngo balira bezala, idazle gutxi eta behar handia zegoelako”. Lan hura eta gainerakoak argitaratzeko inoiz ez duela zailtasunik izan onartzen du Hernandez Abaituak. “Nik izan nuen zortea eta erraztasuna ez dakit jende askok izan zuen garai hartan”, aitortzen du, eta gogora dakar Ramon Saizarbitoriak, Arantxa Urretabizkaiak eta beste batzuek Lur argitaletxea sortu behar izan zutela euren lanak plazaratu ahal izateko.\nzuen berriro liburu hura esku artean. Urte horretan berrargitaratu egin zuen eta hitzaurrean azaldu zuen lana berriro irakurtzeak eragin zizkion sentsazioak. Bestalde, erditik aurrera aldaketa dezente egin zizkion istorioari, “euskara errepasatzen hasi nintzen, baina laster ezinezko egin zitzaidan zuzenketa sakonagoetan ez sartzea, teknikoki ondo ez zeuden gauzak topatu bainituen”, azaltzen du. 1983an ikusi zuen argia Mikel Hernandez Abaituaren Panpinen erreinua (Hordago) ipuinliburuak. Gasteiztik Donostiara Euskal Filologia ikastera joan zenean tertulia literario bat antolatu zuen, lagunartean, idatzitakoak elkarri erakutsi eta konpartitzeko; gero Susa aldizkaria bihurtuko zen proiektu hura. Han ezagutu zuen Josu Landa, laster Zeruko Argian eta Jakin aldizkarian gauzak argitaratzen hasi zena; “urruti eta eskuraezin imajinatzen genuen hura hurbil zegoela demostratu zigun Josuk, eta horrek animo handiak eman zizkidan nik ere gauzak argitaratzeko”. Behin idazten hasita, ez zuen gelditzen asmatu, ezta nahi ere. Giro hartan, Panpinen erreinua “ia esfortzurik gabe” atera zitzaiola dio. Bestetik, euskal giroa idazle berriekiko “oso esker onekoa” zela dio, “ez ziguten idazteagatik ia inoiz ezer ordaintzen, baina gure idazkiak onartuak izaten ziren, onak izan-\nJauziak ematen dizun errespetuaren ondotik dator lan hori irakurria eta entzuna izateko gogoa, konpartitu nahia”, dio Urkizak\nJuan Garziak Gasteizko Ignacio Aldekoa Saria lortu zuen 1987an, Pernixio ipuinarekin, eta urte berean argitaratu zuen bere lehen liburua, Akaso (Erein). Horrez gain, beste hiru ipuin bildu zituen legazpiarrak: fraide-eskolako kontuen ingurukoa bat, aitonaren gorabeheratxo baten ingurukoa bestea eta ipuin tradizionalaren estilokoa azkena. Pernixio ipuin horrek oso kritika onak jaso zituen eta zine pantailetara eramateko proiektua errealitate bihurtzetik pauso batera gelditu zen; gidoia egina zegoen, produkzioa eta lokalizazioak lotuta, baina, dirulaguntza batek huts egin zuen azkenean eta kito dena. Filmaren pasarte honek, gainera, badu Pernixio pertsonaiarekin paralelismo kuriosoa, izan ere Pernixio pilotari euskalduna Amerikak egitera doanean. Bartzelonan istripu bat izanda amaitzen da bere ametsa. Duela gutxi beste pasarte kuriosoa oparitu dio Pernixiok Garziari: “Serbiatik idatzi zidan batek duela\ngutxi; antza denez ohartu zen euskal literaturarik ez zegoela serbierara itzulita eta hartarako baimena eskatu zidan. Bitxiena da, ordea, polonieratik itzuliko dutela, lehen euskaratik polonierara zuzenean egindako itzulpenetik”. IRLA LITERARIOA 1997an estreinatu zen Asier\nSerrano eibartarra, atzerrian bizitako egunerokotasuna biltzen zuen Bada hiri gorri bat (Kaiero) poesia liburuarekin. “Garai horretako errepasoa izan zen; norbera bere mundu literarioa den irlara iristen denean aurkitu nuen lehen hondartza izan zen”, kontatzen du Serranok. Lubaki Banda izandakoek beste talde bat sortu zuten, Kaiero, Elkarren azpi-zigilua, eta hantxe argitaratu zuen liburua. Mikel Gorosabelekin batera sortutako Lorelei taldeak disko bat atera zuen poesia haiek moldatu eta musikatuz. “Zorteduna” izan zela dio, izanik gabeko izenek ere bai baitzuten aukera garai hartan euren lanak publikatzeko, “belaunaldi berriak eta gazte jendea behar ziren, literatur modu berriak bilatzen zituen irakurleak”. Euskal kritika betidanik nahiko barkabera izan bada ere, editoreen iritziak eta ezezkoak ere oso ondo hartu dituela onartzen du, “kritiketatik egiten dugu aurrera”. Dena den, Serrano ez da gailurra egitea amesten duen horietakoa, bidea egitea du gustuko, iraganera nahiz etorkizunera gehiegi begiratu gabe.\nMIKEL HERNANDEZ ABAITUA Zeuretzako idaztetik besteentzat idaztera. “Hasteko esan beharko nuke asko irakurtzen duenak zerbait idazteko joera izaten duela beti, baina beste kontu bat da nola ematen den pausoa intimitatean idatzitakotik nolabaiteko balioa duela pentsatuz hura argitaratuta ikusteko desiora. Gaztetan irakurritako gauzetatik gehien miresten ditugunak idatzi zituzten idazleak bezalakoak izan nahi izaten dugu. Haurretan eta gaztetan zaharragoak imitatzeko eta emulatzeko joera hori dugu, naturala, eta horrez gain ameslariak bagara eta autoestimu eskasa ez badugu, idatzi duguna besteei erakusteko joera izaten dugu”.\n2000. urtean etorri zen Castillo Suarezen lehen lan borobila, Mugarri estaliak, Susa argitaletxeak proposatuta. Iñigo Aranbarri editorearekin jardun zen lanean eta zorte handia izan zuela dio: “Literaturan, eta gehiago poesian, adierazpena bera adierazten dena baino garrantzitsuagoa da askotan, ariketa estilistikoa oinarrizkoa da. Hori oso gutxik kontrolatzen dute, Iñigo da horietako bat, eta oro har editoreak gogorrak izaten diren arren, liburua hobetzen saiatzen dira”. Idaztea beretzako beti izan da dibertimendu bat, barruak husteko modu bat baino gehiago, “extra bat da, jendea ezagutzeko eta nire burua trebatzeko”. Liburu bat argitaratzen duenean herritarrei aurkeztea da gehien gustatzen zaiona, “horregatik bakarrik merezi du”, aitortzen du altsasuarrak. Ana Urkiza ondarrutarraren kasuan ere ez zen Desira izoztuak (Elkar, 2000) lana izan argitaratzen lehena, baina bai egile bakar bezala argitaratzen zuen lehen liburu osoa. Liburua bere izenean zihoala eta bazihoala jakitean, bertigo pixka bat sentitu zuela dio, “baina Xabier Mendiguren editoreak esan zidan ondo zegoela, eta konfiantza osoarekin nindoan. Jauziak ematen dizun errespetuaren ondotik dator lan hori ira-\nkurria eta entzuna izateko gogoa, konpartitu nahia”. Argitaletxe ugaritan ibili bada ere, bere lehen editore harekin sarri egin du topo eta liburuz liburu “esplizitatze beharrik ez duen ulermena” sortu da euren artean, “berak berehala sumatzen du idazle bezala zer planteatu nahi duzun eta noraino iritsi zaren, eta beharrezkoa bada gehiago eskatzen dizu, saiatu eta berak jarritako mailara iristeko, horrelakoak eskertzen ditut”. Itxaso Martin donostiarra estreinatu berria da, aurten argitaratu baitu bere lehen lana, Ni, Vera (Elkar). Lau urte eman dizkio bere birramonaren inguruko istorio sendo hau mamitzeak. Beharretik idazten du Martinek eta, kasu honetan, bere familian urte askoan ezkutuan eta isilean egondako birramonaren eromenaren atzean zer zegoen argitu beharra sentitzen zuen. Idazterakoan baino, behin argitaratzera zihoala izan zituen zalantza handienak, “familiako kide asko inplikatzen baititu istorioak”. Liburua esku artean ikusi zuenean, berea ez balitz bezala sentitu zuen, “erditutako haurra jada amarena ez den bezala, bizitza propioa duen izaki bat bezala”. Ez zaio arrazoirik falta Martini, ezer ez dagoen tokitik, ezerezetik, zerbait ateratzea, hori baita sortzea.\nAskatasun sortzaileari laudorioa Oskar Alegria kazetari eta zine ekoizle nafarrak Man Rayren ‘Emak Bakia’ lana aintzat hartu eta bere omenezko dokumentala ekoitzi du ANE UNDURRAGA\nSKAR Alegriak (Iruñea, 1973) Man Ray argazkilariaren zine ekoizle fazeta ezagutzean, euskarazko izenburua zuen lana zuela jakin zuen, alegia, Emak Bakia. Man Rayk Ipar Euskal Herrian oporrak pasatzen zituen etxearen izena da, baina misterio eta abentura kutsua hartu zion izenburuari eta etxe hori aurkitzen ahalegindu da, guztiaren emaitza Emak Bakia baita dokumentala izanik. Bere hitzetan, “bi hitzen gaineko pelikula da, ez Man Rayri buruzkoa”. Emak Bakia esaerak askatasuna iradoki zion berari, sorkuntzari lotutako askatasuna, hain zuzen ere. Eta berak argi kontatzen du bi hitz horiek mezua argi adieraziko baliote, ez litzaiokela intrigarik piztuko esanahiaren bilaketan hasteko. Eta askotan esan ohi dugun baieztapenari eusten dio Oskar Alegriak, helmugak baino gehiago bideak axola duela. Emak Bakia izeneko etxe hura bilatzeko lanak kurba eta desbideratze asko izan dituelako, errekak ibaira heldu aurretik duen ibilguaren antzera. Etxea aurkitzea ez dela erraza izan dio: “Bidean entretenitu egiten da bat eta ez dut marra zuzenari jarraituz oinez egin”. Bidea aldatuta azken diskurtsoa ere aldatu egin da bere ustez. Hiru urteko lana izan da, bere poltsikotik finantzatutakoa. “Arrantzale pazientziarekin lan egindako hiru urte”, gehitzen du. Lana bakarrik egin arren, lagun askok kolaboratu dutenez, auzolanean egindako pelikula dela esatea gustatzen zaio.\nSURREALISMOA Dokumentala egiteko lanetan, Man Rayren antzera ibili da, Bidarten dagoen etxea aurkitzen, Getarin errefuxiatuta. “Gau lanean aritzea, jende askok jakin gabe lan egitea, mugatik gertu egotea… Lehen ganadua bezala ni orain argazkiak pasatzen ibili naiz alde batetik bestera”, azaltzen du. Horri lotuta, bitartekaririk eta makinaria handirik gabe lan egitea, legaltasunetik kanpo balego bezala hartzen dela gogora ekarri du. Zentzu horretan, “muga toki iluna eta misteriotsua da bakarrik lan egiteko”. Horregatik, Man Rayri oztoporik gabe lan egitea gustatzen zitzaiola konturatu da, esanez bezala Emak Bakia. Eta ideia hori dokumentalean azaleratzen da, argi gelditu baitzaio lan hau burututa, askatasuna gehien izkutatzen duenak praktikatzen duela.\nmodura xehetasun batzuekin. “Surrealismoari buruzko ariketa errealista da”. Izan ere, dokumentalak kontatzen duen istorioa errealista da, nahiz eta kontatzeko modua surrealista izan. Narrazioa esperimentala dela, alegia. Kasualitatez bidean aurkituriko poetak, musikariak eta diseinatzaileak agertzen dira. Ruper Ordorikak eta Bernardo Atxagak Emak Bakia baita izeneko ekoiztetxea sortu zuten 80ko hamarraldian, abangoardiako lanak publikatzeko. Madrilen izen bereko musika taldea dago. Florentzian arropa diseinatzaile bat. Eta guztiek puntu bat dute komunean: artista guztien proiektuak askatasunean oinarrituta daude. BIDE ARTISTIKOA Esentzia hori kaptatzen duen\njendearengan pentsatzen du Oskar Alegriak. Ez du hitz egiten publikoaz masa bat bailitzan. Dokumentala Man Rayren zita batekin hasten da: obra hau pertsona batek egina dago eta pertsona bati zuzendua. Ideia hori bere egin du eta, horregatik, pertsona bakarrean pentsatzen du, “pelikulako atzeko parte hori kaptatzen dakienarengan”. Bera horrek asebetetzen duela dio, “pertsona bati pelikula gustatu zaiolako berriz ikusi eta errepikatu egin duela jakitea”. Pelikula aurtengo Donostiako Zinemaldian aurkeztu da. Hiru proiekzio izan ditu. “Emanaldi bukaeran feedback asko jaso ditut eta malkoak ere ikusi ditut”, dio. Orain nazioarteko zinemaldietan promozionatuko dute eta momentuz gela komertzialetara eramateko asmorik ez dute. Nazioartean zinemaldietan aurkeztuko dute eta, horrenbestez, datozen hilabeteetan Emak Bakia baita dokumentalak ibilbide artistikoa egingo du. Toulouse, Londres, Lisboa, Mexiko, Kanada eta Bartzelonara iritsiko da.\nPelikula enigmaz beterikoa da irudien aldetik. Surrealismoaren eta abangoardiaren barruan kokatzen da, baina egileak definitzen duen\nPROMOZIO AUKERA BERRIAK\nEmak Bakia etxea aurkitzea ez da erraza izan. “Bidean entretenitu egiten da bat eta ez dut marra zuzenari jarraituz oinez egin”, dio Alegriak. O. ALEGRIA\nErakusketa bat argirik gabe, ilunpetan, linternak eskuan direla ikustea esperientzia desberdina da. Atmosfera horretan ikusleak autoreak erakutsi nahi duen lana modu berri batean harrapatzen du. Modu honetan aurkezten zituen Man Rayk bere lanak eta modu berean promozionatu du Oskar Alegriak Bernardo Atxagaren laguntzarekin bere dokumentala, Donostiako Kutxa Boulevardeko gelan Man Rayren argazkien erakusketa dagoela aprobetxatuz. “Kasualitatea izan da autore berari buruzko erakusketa egotea” eta, horregatik, promozio modura planteatu dute Man Rayren erakusketa azalduta dokumentala aurkeztea. Ekintza puntuala izan da, “zapore askokoa”, ez dena berriz egingo. “Egon dena egon da eta egon ez denari konta diezaiola”, hori baita polita bere ustez.\nJoan Mari Torrealdai: “Gazteak liburutegira ez badoaz, eraman dezagun liburua haien ordenagailura” Euskaltzaindiaren ekimenez, ‘Jakin’ aldizkariaren zuzendariak gidatutako lan-taldeak Luis Villasante idazle eta euskaltzalearen idazlanak digitalizatu ditu, eta dagoeneko kontsultatu daitezke Akademiaren webgunean. Xedea? Euskal memoria historikoaren transmisioa bermatzea AINHOA LORES\nTorrealdaik adierazi duenez, Villasante “euskara batuaren gurasoetako bat da”.\nOAN Mari Torrealdai dugu Jakin aldizkariko zuzendari. Argitalpen honek hartu du, hain zuzen ere, Luis Villasante euskaltzainburu ohiaren idazkiak sistematizatu eta digitalizatzeko prozesuaren ardura, Euskaltzaindia beraren kudeaketarekin. Ez da lan makala izan, taldeak lau urte eman ditu testu guztiak biltzen eta katalogatzen. Orotara, 929 idazlan sareratu dituzte, gehienak erlijioa, euskara edo literaturari buruzkoak. “Hainbat eta hainbat liburutegi, artxibo eta txokotan barreiatua zegoen material hau, orain, nornahiren esku dago oso-osorik”, azaldu du Torrealdaik. Jauzi kualitatiboa da hau, “berebiziko zerbitzua ikertzaileentzat”, Jakineko zuzendariaren esanetan. “Digitalizatuta dago eta bilatzaile bati esker milaka orrietan barrena ibili zaitezke hitz edo kontzeptu baten bila. Hantxe aurkituko duzu bilatzen duzuna, Villasantek idatzitako lekuan eta berak idatzi bezalaxe”. Egitasmoaren helburua “euskaltzaleon memoria historikoa eta transmisioa bermatzea” da, belaunaldien arteko etenik egon ez dadin. Villasanteren idazlanen digitalizazioa ez da aurrenekoa izan Jakin aldizkariko taldearentzat. “Honen aurretik bi autore handiren lana bildu eta digitalizatua genuen; Karlos Santamaria eta Martin Ugalde. Villasante da hirugarrena, eta ez al da azkena izango! Beste era bateko lanak ere egin izan ditugu: Jakin argitalpena bera eta Anaitasuna aldizkaria, biak jada sarean daude”, azpimarratu du Torrealdaik. Berak gidatzen duen taldeak berebiziko garrantzia ematen dio lan mota honi. “Etenez beteriko herri baten historia da gurea, gu ez gara estatu bat, badugu telebista, badugu eskola... baina zatika bakarrik eta ez dugu lortzen tradizioa hurrengo belaunaldietara taxuz helaraztea edo transmititzea. Gure tradizioko autore handi batzuk belaunaldi berrien esku utziz, online jarriz, katea ez etetea lortu beharko genuke”. Horretan tematu dira Jakinekoak. “Gazte jendea liburutegira ez badoa, eraman dezagun liburua haren ordenagailura”, adierazi du zuzendariak. Villasanteren kasuan gainera, Jakin taldeak garbi zuen ideia: “Villasante ezin da hiltzen utzi”. Bere obrak ezagutzera ematea merezi duela diote eta pozik daude beren irakasletzat duten Villasanteri “7.000 ordu” dedikatu izanaz. Idazle gernikarraren interesa era askotarikoa dela dio Torrealdaik. “Erlijiozko artikuluak ugari ditu, ez bakarrik arin eta xumeak baizik eta testu teologiko sakonak ere bai, teologiako irakasle izan baitzen 30 urtez. Jende gehiagorentzat apika, Villasanteren artikuluek eta liburuek interes ukaezina dute bai hizkuntzalaritzan eta bai euskararen normalizazioan. Zalantzarik\ngabe euskara batuaren gurasoetariko bat bera da”, azpimarratu du. ITURRI ONA Villasante 1970etik 1988ra egon zen\nEuskaltzaindiaren agintean, horregatik akademiaren bizitza hamarkadetan, hurbiletik jarraitzeko “iturri ona” ere badela dio Jakineko zuzendariak. Idazlanak lau multzotan sareratu dituzte: liburu osoak, liburu zatiak, artikuluak eta edizio bereziak, denak PDF formatuan. Idazki hauek gainera, bi bertsio desberdinetan deskargatu daitezke: Dokumentu gisara –paperezko bertsioaren argazki leiala izango litzatekena– eta Testu zuzendua, ezinbestez moldatuak izan direnak. Urrats honekin beraz “zaletu eta aditu guztien eskura dago berak utzitako kultur ondarea”. Horrela, Historia de la Literatura Vasca (1961), Jainkoa (1962), Hacia la lengua literaria común (1970), Axularren Hiztegia (1973) edo Euskararen auziaz (1988) dira sarean jada kontsultatu daitezkeen lanetako batzuk (www.euskaltzaindia.net) .\nLUIS VILLASANTEK IDATZITAKO LIBURUEN LAGIN BAT: 1961 ‘Historia de la Literatura Vasca’ 1962 ‘Jainkoa’ 1969 ‘Jesukristo’ 1970 ‘Hacia la lengua literaria común’ 1971 ‘Axular. Mendea, gizona, liburua’ 1972 ‘La declinación del vasco literario común’ 1973 ‘Axularren Hiztegia’ 1976 ‘Sintaxis de la oracion compuesta’ 1978 ‘Estudios de sintaxis vasca’ 1980 ‘La h en la ortografía vasca’ 1980 ‘Sintaxis de la oración simple’ 1984 ‘Eliza’ 1986 ‘Kristau Fedea’ 1988 ‘Euskararen auziaz’\nNire gorputza nire ontzia da Sudurraren puntarekin idatzi ditut lerrook, giharrak zurrunduta dauzkadalako sorbaldetatik behatzetaraino. Kaiak batean arraunean ibili naiz lehenengo aldiz\nNUITEK gizadiari eman dioten asmaketa zoragarrietako bat da kaiaka; anoraka, iglua eta poliandria bezala. Duela lau mila urteko diseinu bikain horri esker, kaiakari erromantikoek dioten moduan, “nire gorputza nire ontzia da, eta nire arima, kapitaina”. Nire arima, egia esateko, ez zebilen oso adi. Oria ibaiaren ahoan uretaratu nintzen eta lehenengo ordua biraka pasa nuen ziba baten modura. Espiralak eta espiralak eta espiralak egin nituen uretan, beti ere norabide diagonal orokor bat jarraituz, ibaiertz bateko harkaitzetatik kontrako harkaitzetara eramaten ninduena. Lehorrean, Orioko umeek agur esaten zidaten besoak astinduz, gurasoek telefonoekin grabatzen ninduten eta ertzain pare bat araudia errepasatzen aritu ziren, arraunlariei alkoholemia kontrola egiterik ba ote zegoen argitzeko.\nBiharamunean, James Houston-en Memorias del Ártico liburuaren pasarte batzuk berrirakurtzean, akats larri bat egin nuela konturatu nintzen. Ez nuen foka baten gibel puskarik bota uretara, Nuliajuk jainkosari nabigazio lasaia eskatzeko. Orian gora, arrainak ur-azalean saltoka ikusi eta ikara pixka batekin gogoratu nuen inguru hauetan ehizatu zutela euskal kostaldeko azken balea. 1901ean izan zen, baina inoiz ez da jakiten noiz… Itsasontzi zaharrak hondoa jota zeuden padura batera iritsi nintzen (Usteldudituk, euskoinuitez). Nire plisti-plasta baldarrekin kaiaka urez bete nuen Hankabustik fiordoan. Bizepsak gogortu egin zitzaizkidan Besonekatuk meandroan. Eta bi ordu eta gero, onik itzuli nintzen Aillatugaitukeko ibaiertzera. Norbaitek Google Earth-eko altueratatik nire kaiakak utzitako uhara arabeskoa jarraitu bazuen, Oriako uretan Groenlandiako fiordo bihurrien profila tatuatzen ari nintzela pentsatuko zuen. Ba bai: baldarkeria omenaldi bihurtzeko moduak ere badaude. Horregatik, Nuliajuk jainkosaren azala hain modu traketsean zauritzeagatik barkamena eskatzeko, bere historia eder eta\nOrian gora, arrainak ur-azalean saltoka ikusi eta gogoratu nuen inguru hauetan ehizatu zutela euskal kostako azken balea\ntristea kontatuko dut. Houstonek idatzi zuenez, Nuliajuk neskatxa inuit bat zen, aitaren eta beste ehiztari inuit batzuen ontzian zihoana: “Ekaitz handia hasi zen eta marinelak ikaratu egin ziren, gainkargak ontzia hondoratu behar zuelako. Ehizatutako haragia uretara bota zuten lehendabizi. Ez zen nahikoa izan eta ondoren Nuliajuk bota zuten. Neska ontzira igotzen saiatu zenean, aitak hatzak moztu zizkion eta hatzak foka bihurtu ziren. Berriz ahalegindu zenean, eskuak moztu zizkioten. Eta eskuak mortsa bihurtu ziren. Azken saiakera egin zuenean, besoak moztu zizkioten eta besoetatik sortu ziren ozeanotan dabiltzan balea guztiak. Itsasoan hondoratu zen Nuliajuk eta jainkosa bihurtu zen, erdi emakume eta erdi foka itxurakoa, ordutik itsasoa gobernatzen duena”. Nire gorputza nire ontzia da; nire arima, kapitaina. Gaur nire besoak nire aingurak dira, baina ez du garrantzirik, badakit Nuliajuken patu abisalaren zama dela, eta pasako zait. Gure aitaren urtebetetzea ospatuko dugu gaur mariskoa janez. Lanperna bat gorde eta Zurriolako uretara botako dut.


Erandioko alkateak deliturik egin ez duela erabaki du Zigor epaitegiak | El Correo\nZurekinErandioko alkateak deliturik egin ez duela erabaki du Zigor epaitegiak\nErandioko alkateak deliturik egin ez duela erabaki du Zigor epaitegiak\nJoseba Goikouria alkatea erantzukizunaz salbuetsi du Recuperaciones Esma enpresak lizentziarik gabe funtzionatu izanari buruzko kausan\nELCORREO.COM Martes, 11 julio 2017, 00:47\nJoseba Goikouriak, Erandioko alkate eta EAJ-PNVko zerrendaburuak, ez du deliturik egin. Hala egiaztatu du Bilboko 2. Zigor auzitegiak Asua bailan kokatuta dagoen Recuperaciones Esma txatarra enpresa lizentziarik gabe jardun izanagatik aurkeztu zen salaketaren aurrean alkatea absolbitzeko hartu duen erabakiak. Erandioko alkatearekin batera auziperatuta egon dira Erandioko Hirigintza arloko zinegotzi jeltzale izandako Asier San Nicolás eta Itziar Koba.\nEAJ-PNVk ondorio gazi-gozoak atera ditu. Alde batetik, «pozik» dago justiziak alkatea eta Asier San Nicolás zinegotziaren absoluzioa ezarri duelako eta egotzi zaizkien karguetatik libre geratu direlako. Baina, beste alde batetik, «ez du ontzat hartzen» Itziar Koba zinegotzi ohiari ezarri zaion 7 urteko gaitasun gabetzea. Kobak hurrengo egunetan «erabakiko du» epaia errekurrituko duen.\nHalaber, EAJ-PNVk oposizioko talde batzuek erakutsi duten jarrera salatu nahi izan du «gai hau erabili izan dutelako udal ordezkarien eta EAJ-PNV alderdiaren kontra arrazoirik gabeko kritikak egiteko». «Terminoak manipulatu dituzte EAJ-PNV eta alkatea desgastatzeko. Iraindua izan da. Kalumniak arrastoa uzten du eta hori izan da bilatu dutena. Politikan denak ez du balio eta benetan lotsagarria da gezurretan aritu behar izatea politikoki onuradun irteteko» salatu dute jeltzaleek.\nOsasun langileentzako ikerketa beken laugarren edizioa antolatu dute Kristalezko botilekin bildutako euroak laguntza humanitarioetara zuzenduko dira


Oarsoarrak komunitatea aurkeztu da . Noticias de Navarra\nOarsoarrak komunitatea aurkeztu da\nEuskararen erabilerarekiko konpromisoa hartzen duten herritarren argazkiekin mosaiko bat osatuko da\nErrenteria- Eskualdeko herrigin-tzako eragileen laguntzarekin, Oarsoarrak Euskarazko Komunitatea ekimena jarri du abian aste honetan Oarsoaldeko Euskara Batzordeak.\nErrenteriak, Lezok, Oiartzunek eta Pasaiak osatzen duten eskualdean euskaraz biziko den, euskararen aldeko apustua egingo duten gizon-emakumeen komunitatea sortzea eta saretzea du helburu ekimenak. Bakoitzak bere errealitatetik eta ahalmenetatik euskararen aldeko konpromisoa hartzea bilatzen du.\nEkimenaren leloa Bat eta bat ez gara bi da. Ekimen honek komunitatera atxikimendua ematen duen norbanako bakoitzak beste bat erakartzea bilatzen du. Edonor izan daiteke Oarsoarrak komunitateko kide. Egin behar den gauza bakarra ida-tzizko konpromiso bat adieraztea da, bakoitzak nahi duena.\nKomunitatearekin bat egiteko www.oarsoarrak.eus/batetabat webgunea erabili behar da. Webgunean aurkitzen den formulario txiki bat bete beharko da (laukitxo gorria) eta nork bere argazkia eta euskara noiz eta non erabiliko duen konpromisoa adierazten duen esaldia bidali beharko ditu.\nArgazki guzti horiekin mosaiko erraldoi bat osatuko da. Behin argazkiak igotzean, automatikoki gehituko zaizkio argazkien mosaikoari.\nGainera, webgunean termometro bat jarriko da eta bertan adieraziko da, une oro, atxikimendu kopurua nola doan, eta tartean sariak zozketatuko dira.\nHemendik aurrera, beraz, nahi duen guztiak egin ahal izango du euskararen aldeko bere apustua eta argazkia igo komunitatearen mosaikora. - A.M.


Frantzian, bere sabelean 16 kilo 16 kilo plastiko zituen, bale bat hondoratu da | EIBZko liburutegia\nHotz eta zurrun aurkitu zuten hondarretan, ahoa irekiarekin. Bere sabelean, baleak 16 kilo plastiko zeramatzan. Cuvier (Ziphius cavirostris) deitutako espezie mokoduna zen, emea eta 5 metro luze gutxi gora behera. Bere gorpuaren zati bat jada deskonposizio fasean zegoen. Bizitza kendu zion zaborrak berriz, mendeak beharko ditu degradatzen.\nMessanges deitutako hondartzan aurkitua izan zen gorpua, Frantziako hego-mendebaldeko kostan. Bertatik atera zutenean autopsia egin zitzaion bere heriotza zer dela eta gertatu zen jakiteko. Baionako Itsas Arima behatokian egin zitzaizkion probak eta zehaztu zuten bere sabelean zuen plastiko kopuruak eragin ziola heriotza.\nZoritxarrez, ez da lehen aldia ugaztun erraldoi bat plastiko kutsaduragatik hiltzen dela. Aurkakoa, horrelako jazoerak ohikoak dira, gure itsasoetan amaitzen duten hondakin kopuru izugarriagatik. Balearen barruan aurkitutako gauzen artean plastikozko poltsak, plastikozko ontziak eta pasta paketeak zeuden.\nBehin mota honetako zaborra izaki bizidun baten organismoan sartzen denean, ez dago ezer askorik egiteko. Hondakin mota hauek zetazeoen hesteko hormetan itsasten dira eta osasuntsu bizitzeko beharrezkoak dituzten elikagaien hartzea eragozten dute. Batzuetan, gaitza gorputz osora hedatzen da eta horrek heriotza eragiten du.\nKategoria A eredua, Albistea, Batxilergoa, Euskara, Gaztezulo, Ingurumena, etiketak Balea, Jaione Dagdrommer, Plastikoa by liburutegia. Gorde lotura.


"Gora Galeusca (m)!" - - Goiena.eus\n"Gora Galeusca (m)!"\nIñaki Peña 2012-10-02 02:00\nLelengo topaketak S. Aranaren disidente batzuk...\n... politikari kataluniar eta galiziar batzuekin egin zituzten 1923ko udan, baina M. Primo de Rivera diktadoreak festa amaiarazi eutsen. 1944an erbestaldian, "Galeuzca"-ri ekin eutsien barriro be, iberiar bazter honetan beste diktadore bat egoanez. 2004an, azkenik, europar hauteskundeetarako plataforma eratu eben BNG, EAJ eta CiUk.\nPolitikatik at, literatura esparruan, 1984an hiru lurraldeetako idazle talde batek lelengo jardunaldiak antolatu zituen, izen bardina hartuta, eta ordutik urtez urte txandakatu dituzte. Aurton Euskal Herrian izango da, udagoien honetan. Azkenak 2009an izan ziran, Arantzazuko hor goiko paradisuan.\nBaina literaturatik eta politikatik kanpo, badago Galeusca izeneko mini mendi taldea, Gasteizen bizi diran ourensetar eta bartzelonar banak eta Bilbon bizi dan ahuntz transprobintzial honek osatzen doguna. Debagoieneko ospitalean alkarregaz ibili izan gara eta, lan egiteaz gain, naturaz gozatzea eta kirola praktikatzea be bururatu jakun. Hasteko Gorbeialdeko Usategieta eta Arralde tontorretara iritsi ginan, behelainoa eta euria lagun. Hirugarrenean Pagasarrira igo ginan, eta neure lagunek konprobatu ahal izan eben asfaltoaz gain Botxoan bazter natural politak dagozala. Laugarren edizinoan Urkulutik Kurtzebarrira, behelainopean barriz be. Galdutako pertsona maite baten omenez egin genduan, eta berak lagundu ei euskun hortik goitik kurtzea aurkitzen, geu be nahikoa galduta gengozan-eta!\nAzken hiruetan autokarabaneagaz jun gara. Sanabria aldetik Pena Trevinca egin genduan, Galiziako sabaia. Betelu aldetik Malloetan barna gustura baino gusturago ibili ginan. Eta barriki Palentziako erraldoiak konkistatu izan ditugu, Peña Prieta eta Espigüete hain zuzen be. Bizi gara!


Komizar parkea zabor eta hondakinekin zikintzen dela ikusita, udalak kontrol neurriak hartu behar izan ditu - Villabonako Udala\nZu hemen zaude: Albiste nabarmenak Komizar parkea zabor eta hondakinekin zikintzen dela ikusita, udalak kontrol neurriak hartu behar izan ditu\nKomizar parkea zabor eta hondakinekin zikintzen dela ikusita, udalak kontrol neurriak hartu behar izan ditu\nAzken aldian Komizar parkeko hainbat erabiltzaileren jokabide zikin eta arduragabea dela medio, egun ugaritan hondakin eta zikinkeria ugari bota eta sakabanatu da. Honen ondorioz, udaleko garbiketa zerbitzuek lan handia egin behar izaten dute ingurunea garbi mantentzeko.\nEgoera hau behin eta berriro errepikatzen dela egiaztatuta, udalak ondorengo kontrol neurriak ezartzea erabaki du:\nKomizar parkeko mahaiak zenbakitu egin dira, mahai bakoitzak bere zebakia izango duelarik.\nUdaltzaingoko agenteak bertara joango dira eta mahai bakoitzeko arduradun bat identifikatuko dute. Ondoren, ordu batzuk igarota, udaltzainak berriro joango dira parkera, egoera ikuskatzera.\nMahai horretan edo inguruan zikinkeria edo hondakinak antzematen badira, dagokion isuna ezarriko zaio identifikatua izan den pertsonari.\nUdaltzaingoak mahai bakoitzean karteltxoak ezarri ditu neurri hauen berri emateko. Honen ondoren hondakinen arazoa ez bada konpontzen, udalak ez du baztertzen neurri zorrotzagoak ezartzea eta parkera kotxez igotzea galeraztea.\nBestalde, gogorarazi behar da debekatuta dagoela sua egitea horretarako ezarritako parriletatik kanpo. Izan ere, behin baino gehiagotan ikusi da sua lurrean egin dela.\nUdalak arduraz jokatzeko deia egin nahi die Komizarko eta ingurune naturaletan kokatutako beste espazio publikoetako erabiltzaileei. Inguru naturala errespetatu eta zaindu behar da, sortzen diren hondakinak jasoz eta edukiontziak erabiliz.


BlackBerry telefono-modelo berriak | Consumer\nBlackBerry telefono-modelo berriak\nKanadako fabrikatzaileak modelo berriak merkaturatu ditu iPhonearen eta Android-eko telefonoen gorakada dela eta salmentak bultzatzeko\nRIM, fabrikatzailea kanadarra BlackBerry telefonoa duela aste gutxi iritsi da hirurogeita hamar milioi bezerora mundu guztia. Euskal Autonomia Erkidegoko smartphone merkatua 1999an BlackBerryren lehen modeloa kaleratu zenuenetik. Orduan, laneko soluzioa ingurune teknologiko batean, non mugikorraren bidezko Interneteko konexioak ez zeuden hain garatuak. Profesional askorentzat, BlackBerry zen bakarra mezu elektronikoak bidaltzeko eta jasotzeko aukera telefonoa. Hala ere, iPhonearen etorrera eta Googlek Android-en sistema eragilearen alde egindako apustuari esker, garapen teknikoa eta komertziala bizkortzea segmentu horretan, RIM eta Nokia garai batean nagusi izan ziren, baina orain, bigarren maila mediatikoko espezie batera bazterturik daude. . batzuentzako eta besteentzako irtenbidea izateko, aukera gehiago eskaini behar dira ereduak.\nRIMek bere estrategia bultzatu du, ez bakarrik sektore profesionala kontatzeko, baita gazteak ere.\nRIMek irauli egin du\nestrategia ez bakarrik\nsektore profesionala kontatzea, baita beste nitxo batzuk ere\ngazteak bezalako merkatua. BlackBerry Messenger eta antzeko aplikazioak.\nBlackBerryren erabiltzaileen artean zero kostuan komunikatzeko aukera ematen du,\netxeko bezero askoren arrazoi batzuk dira\ngailu horiek aukeratu dituzte. RIMek ere joan den hilabetean kaleratu zuen\nmaiatzean, BlackBerry izeneko teknologia berria\nsmartphone bakarra, bai lanerako bai bizitza pertsonalerako\neduki korporatiborik edo erabiltzailearen pribatutasunik gabe,\nkonprometituak ikusten dituzte.\nAzken hilabeteetan, RIMek berritu egin du\nBlackBerry modelo-sortaren zati bat, eta eguneratu egin du\n7. bertsiorako sistema eragilea, baina berrientzat pentsatua\nterminalak, eta ez eredu zaharren eguneratze gisa, honetarako:\naplikazio nagusiak. Beste bat ere bota du\nBBM Music hodeiko musika zerbitzua,\nApple edo Amazonen. Lehiakide asko ditu\ntelefonogileetatik hasi eta hauen “start ups”-etaraino:\nInternet, WhatsApp bezala.\nBold 9900 izan zen aurreko azokan aurkeztu zen bakarra\nBlackBerry World, maiatzean egina. Gailu honek\nQWERTY teklatu fisikoa eta 2,8ko ukipen anitzeko pantaila kapazitiboa\nhazbeteak. Gainerako osagaien artean, 1eko prozesadorea nabarmentzen da\ngigahertzo, 769 megabyte RAM memoria eta 8 gigabyte\nmemoria, 32 MicroSD txartelen bidez handitu daitekeena\ngigabyte. Edukiera duen 5 megapixeleko kamera ere badu\nbereizmen handiko bideoa 720p-ra grabatzeko. Diseinuari dagokionez, orain arte fabrikatutako BlackBerry finena da, 10,5 milimetroko lodierakoa. Vodafone operadorearekin eta haren prezioarekin erabil daiteke\naukeratutako prezio-planaren arabera.\nTorch 9810 da terminal honen bigarren belaunaldia.\nhardware aldaketa estetikoak, hala nola HSDPA+ sareekiko bateragarritasuna.\n3,2 hazbeteko ukipen-pantaila du, teklatu fisikoa,\n1.2 Ghz-eko eta 8 gigabyteko barne-memoriako prozesadore berria,\n32 gigabyterainoko microSD txartelen euskarria, txartela handitzeko\nbiltegiratzeko lekua. 5eko kamera ere eguneratu da\nBereizmen handiko bideoa grabatzeko megapixelak,\n720p-ko ebazpena. Espainian, Movistarrekin eta haren prezioarekin erabil daiteke\nkontratatutako datu- eta dei-planaren arabera aldatzen da.\nAntzeko eredua da\nTorch 9860, 9810 modeloak ez bezala, ez du barne hartzen\nteklatu fisikoa, 3,7 hazbeteko ukipen-pantaila baitu.\neredu honen prozesadore bera.\nCurve, BlackBerryren gama ertain-baxukoa,\nRIMek hiru eredu berri aurkeztu ditu:\n9350, 9360 eta 9370. Terminal horiek diseinu berria dute\naurrekoak baino meheagoak eta meheagoak egiteko,\n11 milimetroko lodiera. Hardwareari dagokionez, batzuk partekatzen dituzte\nezaugarriak; adibidez, 5 megapixeleko kamera, LED flasharekin, eta\nargazkiak egiteko hobekuntzak, handiago batekin\nirudia egonkortzea. Hala ere, bideoaren grabazioa oraindik ez da egin\ngoi-definiziora iristen da. Ez dira eskuragarri egongo\nmerkatuak, RIMek lortzen dituen merkataritza-akordioen mende baitaude.\nBlackBerry da merkatuan dagoen terminala\nCurve 9360, BlackBerry Curve 8520 ordezkatuko duena,\nRIMen modelo salduenetako bat.’ Hasiera batean\nOrange operadorearekin eskuratzea. 2,44ko pantaila du\nhazbeteak eta 480 x 360 pixeleko bereizmena eta 246 puntu hazbeteko\n(ppp). QWERTY teklatua ere badu. Prozesadorea Qualcomm bat da\n800 mhz-ekoa eta 512 megabyteko barne-memoria du, handitu daitekeena\nmicroSD txartelen bidez. Konektagarritasunari dagokionez, konexioa barne\nHSPA, wifi, GPS eta Bluetooth. NFC teknologia ere badu\nmugikorraren bidezko ordainketa-zerbitzuak eta -plataformak, hala nola\nPayPalek eta Googlek bultzatuak.\nblackberry IMB Smartphone-a telefono mugikorra


Airakurri lehiaketa berria - Euskal Editoreen Elkartea\nAirakurri proiektuaren2021eko edizioa martxan da dagoeneko. DBHko lehen zikloko ikasleen literatur iruzkinak jasotzeko prest dago AIRAKURRI WEBGUNEA, maiatzaren 21era arte. Gainera, aurtengo ediziorako webgunea aldatu dugu eta irudi berria dugu.\nEEEk, Eusko Jaurlaritzaren laguntzaz, 2015ean abiarazi zuen AIRAKURRI irakurzaletasuna sustatzeko tresna irakasleen esku jartzeko. Ordutik, dozenaka ikastetxek parte hartu dute proiektuan eta 1.000 iruzkinen langara gerturatu gara. Balorazio ezin hobea egiten dugu bai kantitateari bai kalitateari erreparatzean.\nBosgarren edizioa da aurtengoa, eta gure bidaia ospatzeko webgunea berritu dugu. Irakurketak amesteko eta bizitzeko balio digu, are gehiago bizi dugun egoera berezi honetan. Horixe irudikatu nahi izan dugu, eta Asisko Urmenetak ilustrazio eder bat egin digu.\nIrakurzaletasuna sustatzen lagundu nahi duen publizitate-kanpaina gisa definitzen dugu Airakurri. Eta zaletasunak lantzeko adin egokia 12-13 urte artekoa dela iritzirik, DBHko lehen zikloko ikasleei zuzentzen zaie proiektua.\nIkasleei irakurketa plazer iturri gerta dakien lagundu nahi dugu lehiaketa honen bidez. Ikasleei irakurri dituzten liburuek sorrarazitako burutazioak elkarri luzatzeko bidea da Airakurri. Webgunean irakurritako liburuen iruzkinak sar ditzakete, eta ikasle irakurlerik saiatuenari, sari moduan liburu-sorta eta joko kooperatiboak emango zaizkio.\nEuskal Herriko belaunaldi berrietako haur eta nerabeak gure eta beraien hizkuntzaren jabeegin daitezen nahi dugu, jabe hitzak gordetzen duen esangura osoarekin. Euskara eskolako eta ikaslanetako tresna soil baino gehiago izan dadin, euskaraz bizitzeko zoria lor dezaten,euskararekin gozatzenasma dezaten, denok elkarrekin lan egin behar dugula uste dugu EEEn. Zoritxarrez, ez da lan erraza gure herriko zenbait girotan. Eta, noski, egiteko hori ez da eskolarena bakarrik.


Indarkeria matxista ezabatzeko konpromisoa lehen lerroan jarri du Aizpea Otaegik : Oarsoaldeko Hitza\nIndarkeria matxista ezabatzeko konpromisoa lehen lerroan jarri du Aizpea Otaegik\nEmakumeen aurkako indarkeria ezabatzeko egunaren bezperetan agerraldia egin du Errenteriako Udalak.\nOstolaza eta Otaegi Emakumeen Etxean gaur.\nEmakumeen aurkako indarkeria ezabatzeko egunaren bezperetan agerraldia egin du Errenteriako Udalak. Aizpea Otaegi alkateak eta Itziar Ostolaza Berdintasun zinegotziak agintaldi erdia gaindituta duten unera arte indarkeria matxistari aurre egiteko egindako ibilbidea baloratu eta Errenteria-Oreretan bizi den errealitatearen gaineko gogoeta partekatu dute agerraldi horretan.\nGaiarekiko sentitzen duten ardura instituzionala aipatu du Otaegik, eta lehen lerroan jarri du konpromisoa indarkeria matxista ezabatzeko. Izan ere, estrukturala den eta jendartean errotuta dagoen arazo baten aurrean egonik ere, udalak ardura duela argi esan du agintariak indarkeriarik gabeko bizitzak erdiesteko politikak garatzen, “egia da udalak txiki senti gaitezkela batzuetan halako errealitate bati aurre egiteko garaian, baina zalantzarik gabe, gure herrian bizi direnen, eta bereziki emakumeen bizi kalitatean, eta duintasunean eragiteko ardura sentitzen dugun neurrian badagokigu politika publikoak garatzea indarkeria horri aurre egiteko”.\nAitortu du ere, eskumenak murritzak direla, baina hala izanik ere, udalak “konpromiso irmoa” duela indarkeriari aurre egiteko politikekin jarraitzeko, “horren adierazle bada, nolabait 2022rako aurrekontu proposamenean berdintasun politikei dagozkien baliabideetan diru partidak handitu izana”.\nErpin asko ditu indarkeria matxistak, eta erpin horietako bakoitzari, indarkeria mota guztiei izena jartzea ezinbestekotzat jo du Otaegik, “errealitate honi aurre egiteko; izena jartzea, bistaratzeko modua baita. Psikologikoa, ekonomikoa, fisikoa, sexu bidezkoa, familia barrukoa, bikarioa, sexista, edo ziber indarkeria izan daiteke, besteak beste”. Halakoren bat jasan duten edo jasaten ari diren emakumeei aitortza, justizia eta erreparazioa bitartekoak eskaintzeko prestutasuna adierazi nahi izan ditu, Gizarte Zerbitzuen, Udaltzaingoaren, edo Emakumeen Etxearen bidez, udalaren atea jotzera gonbidatuz egoera honetan dagoen emakume oro.\nEmakumeen Etxean egin dute agerraldia gaur goizean, eta horrek une honetan jokatzen duen “paper garrantzitsua” nabarmen utzi du Otaegik, “edozein indarkeria mota pairatzen duten emakumeei arreta egiteko garaian”.\nSalaketak gora aurten\nHilabete pasa falta da urtea amaitzeko, baina urte hasieratik orain arte Errenteria-Oreretan jasotako salaketa kopuruaren berri eman du alkateak; gorakada izan da, nabarmena, iazkoarekin alderatuta %37,60 hazi da salaketa kopuru hori—eta aurten, “Emakundek emandako datuak dira eta lazgarriak eta gordinak izangatik ere, publiko egitea eta bistaratzea beharrezkoa dela iritzi diogu, errealitatearen parte diren neurrian”. Irakurketa anitza izan dezaketela datu horiek bere ustetan, “errealitate hori areagotzen eta gordintzen ari dela izan daiteke, edo politika publikoek balio dezaketela, hain juxtu, gero eta sentsibilizatuagoa dagoen gizarte bat eraikitzeko eta beldurra galtzeko ere balio ote duten politika publiko indartsuek emakumeek bizi duten egoera hori egoera hori salatzeko aukera zabaltzen ote duten”.\nBerdintasun politiken inguruan eta zehazki, indarkeria matxistaren esparruan lan egiten duten adituek esaten dutena azken bide horretatik doa; hau da, politika indartsuek ahalbidetzen dutela indarkeria ikusaraztea, emakumeek beldurra galtzea, “uste dugu azken urteetan herri honetan egin ditugun politikek testuinguru bat sortu dutela emakumeek dauzkagun baliabide ezberdinetara jotzea ahalbidetu duena”. Puntu horretan, Emakumeen Etxea aipatu du berriro agintariak.\nIndarkeria matxista udalerritik ezabatzeko erronkari erantzuteko egindako ibilbideari erreparatu dio ondoren Otaegik, eta sei mugarri aipatu ditu. III. Berdintasun planaren diseinuaren barruan onartutako indarkeria matxistarik gabeko bizitzen ardatza aipatu du lehenik. 100 emakume inguruk hartu du parte 2020an abiatutako prozesuan; plan horrek, datozen hamar urteetan garatu beharreko ekintzak jaso ditu lau ildotan banatuta: prebentzioa, sentsibilizazioa, eta kontzientzia hartzea; artapen integrala, berraktibazioa eta ahalduntzea; erreparazioa, memoria eta erantzun instituzionala; eta koordinazio interistituzionala.\nBerdintasun planetik eratorrita, indarkeria pairatzen duten emakumeak artatzeko bidelaguntza sarea sortzeko prozesua abiatu da. Indarkeria matxista jasaten duten emakumeei akonpainamendu integrala bermatzea du helburu, eta horretarako herriko emakumeekin osatutako bidelaguntza sarea baliatzea proposatzen du praktika publiko komunitarioan oinarrituta. Lan talde bat dagoeneko proiektuaren diseinuan murgilduta dabil Emakumeen Etxean.\nEmakumeen Etxeko aholkularitza zerbitzuen eskaintzaren dibertsifikazioa aipatu du ere sei mugarri horien artean. Aholkularitza psikologikoa eta juridikoa eskaintzen du Emakumeen Etxeak 2019an ateak zabaldu zituenetik. Zerbitzu horien eskaerek gora egin dute: juridikoan asteroko hitzordu kopurua handitu da, eta psikologikoaren kasuan, bigarren aditu bat inkorporatu da eta artapenerako adin tartea 14 urtera jaitsi da.\nEskola Feministaren bidez, ahalduntzerako eta elkar zaintzarako taldeen sustapena indartu egin da, bestalde, eta herri sarreretan eraso sexisten aurkako seinalitika jarri du udalak. Azkenik, baliabideen gaineko informazioa jasotzen duen esku orria berritu du udalak. Informazioa irisgarri izateko moduan banatzeko hautua egin duela udalak nabarmendu du Ostolazak puntu horretan, “ariketa handi bat egin da, oso mezu argiak daude bai markoa kokatzeko, indarkeria zer den eta nola ulertu behar den, baina bereziki, indarkeria pairatzen duen emakume batek eskura eduki dezan laguntza behar badu nora jo jakin dezan, baina baita gainontzeko herritarrek ere”. Helbideak, telefono zenbakiak, ordutegiak, zerbitzuak… dena bildu dute esku orri horretara, eta epe laburrean izango da banatzeko prest.\nGai honetan ere elkarlana ezinbestekoa jo du Otaegik, eta aitortu egin du mugarri izan diren ekintza horiek guztiak garatzeko “ezinbestekoak” diren bi lan esparru: Errenteriako Berdintasun Kontseilua, eta Errenteriako Emakumeen Etxeko Batzarra. “BI eremu hauek funtsezkoak dira udalarentzat berdintasun politikak diseinatu eta garatu ahal izateko”. Errenteria-Oreretako Mugimendu Feministari ere ezinbesteko aitortza alkatearena, “elkarlanean jardutea eiznbestekoa da berau baita gai honen inguruan erreferentzia mugimendua udalarentzat”.\nDei bat egin dute amaitzeko Otaegi eta Ostolazak, “biharko mugimendu feministak egindako deialdietan izango da udala, eta bertan parte hartzera deitzen ditugu herritar guztiak”.\n19:00etan abiatuko da manifestazioa Herriko Plazatik abiatuta bihar, Oreretako Asanblada Feministak deituta.\nErlazionatutako edukia[Elkarrizketa] “Atetik sartu eta espazio seguru batean daudela sentitzen dute”Hitzetatik ekintzetara jauzi egitea hil ala bizikoa delako


2019ko azaroaren 22a, ostirala | Ordua Euskal Herrian 00:35:57\nAnita Parker. ANITA PARKER. Mauka, 2017\nGose taldeak oso ibilbide luzea egin du, sorreran askok espero genuena baino emankorragoa. Zerotik hasi zen taldea, trikia eta elektronika batera askatzen, proposamen desberdinak sortzen eta eskaintzen, eta jantzi goxoaz bazen ere, probokatzen eta gauzak argi esaten. Ia oharkabean beraien lekua eraiki zuten eta asko izan ziren lortutako gailurrak. Izan ere, lorpen oso bitxiak izan zituzten, distantzia hartuta perspektiban ikusi beharko ditugunak. Baina, era berean, urte gogorrak izan dira, erritmo bizikoak, geldiezinak… eta azkenean heldu zen atsedena hartzeko unea, gaindituta; ilusioa eta jakinmina direlako benetako gasolina. Gasolina gabe ez dago dantza egiterik.\nTarte honetan horietako batzuek gasolina batu dute eta, errazena Gose berpiztea bazen ere, beste motore bat jarri dute martxan, oraingoan ere zerotik hasita eta probokatu nahian. Anita Parker izen enigmatikoaren atzean Iñaki Bengoa eta Jon Zubiaga Osoron arrasatearrak daude, eta beraiekin batera Skalariak taldeko sortzaile Olatz Andueza lakuntzarra eta Zango taldeko Ane Martinez bilbotarra.\nSei kanta batu dituzte estreinako disko honetan eta beste horrenbeste talde berria zuzenekoetara ikusi eta entzutera joaten direnentzat gorde dituzte. Elektronika presente dago, jakina, baina honi bestelako soinuek hartu diote aurrea; bereziki swingak. Hala, Orain eta beti jostaria da, jai girokoa, swingak barra-barra kutsatzen duena, bonbardinoak indartuta eta gogora dakar, halabeharrez, Goseren tankera parrandero eta zirkoeroena. Entzun gabe aldiz, intimoago hasten da, Wicked games-en tenorean, eta elektronikak pisua hartzen duen heinean dantzaleku erdira eramaten zaitu. Michelle hit!a da, elektroswing hutsa, gitarra aberatsak lagundu eta soulerantz ere amiltzen dena. Amaia barnerakoia da, Amaia Apaolaza lagunari eskainitako pop elektroniko pieza sarkorra. Izar gorria-k ere swinga dauka oinarri, oso jostaria da, baina gitarren pisuarekin ukitu amerikarra ere hartzen du nabarmen. Diskoa ixtearen ardura Bitxo mugaldeko piezak dauka, eta pausatua eta beroa, Kubara ere eramaten gaitu. Lana motza egin zait, baina ziur epe laburrerako sorpresaren bat izango dutela besopean!


Atenea – Ezagutza zirkularra | Conocimiento circular\nPARTEKATU ZURE ESPERIENTZIA ZURE EZAGUTZAK ZURE LAGUNTZA\nMentore izan nahi dut\nGARATU ZURE IDEIA ZURE PROIEKTUA ZURE AMETSAK\nIdeia garatu nahi dut\nZer da ATENEA proiektua?\nProiektuak mentorizazio-prozesu bat jasotzen du, komunitatean eta belaunaldi arteko ezagutza-sareen bidez balio-komunitate bat sortuz eta kudeaketa, antolaketa eta erabakiak hartzeko gaitasunak garatuz. Gure ustez, oso sektore desberdinetan esperientzia handia duten pertsona horiek proiektu eta ideiak sortzen eta garatzen lagun dezakete, haien ezagutzaren transferentziaren bidez.\nBestalde, gure ustez, Euskadiko egungo egoerari erreparatuz, pertsonek edo erakundek bultzatutako proiektu eta ideiak badaude, baina, hala ere, baliteke horiek beren proiektuak gauzatzeko eta posible egiteko behar dituzten baliabideak eta ezagutza ez izatea. Enpresak sortzeko hainbat arlotan aritutako pertsonak ezagututa, proiektu horiek modu eraginkorragoan eta egokiagoan sustatu ahal izango dira.\nPartekatu zure bizitza osoko esperientzia eta ezagutzak! Laguntza eta hazkunde espazio bat izateko aukera duzu eta ikaskuntza transferitzeko toki bat ere.\nEskatu laguntza zure ametsetako proiektuan lanean jarraitzeko! Networking batean parte hartu, ikasteko espazio bat izan eta komunitate baten parte izango zara.\nInformazio gehiago eskatu nahiko nuke\nEusko Jaurlaritzak babesten duen proiektua:


Eztabaida:Nafarroa Garaia - Wikipedia, entziklopedia askea.\nArtikulu honek bultzada handia behar du[aldatu iturburu kodea]\nAnimatzen al zarete, guztiok elkarrekin, artikulu hau hobetzera? Funtsezkoa da gurean, eta aspaldi dago geldi. Theklan (eztabaida) 21:23, 1 urria 2021 (CEST)[erantzun]\nGorteen jarraipena eta oinetxe jauregien atalak gehituta. Azken kontzeptu horrek artikulua ere merezi zuen eta badu jada. Luistxo (eztabaida) 08:59, 9 urria 2021 (CEST)[erantzun]\n@Theklan:@Luistxo: Gabon, aipatu nuen jada Txokoan, nik ez nuke historia atala 1512 baino gehiago luzatuko (1841 baino lehen), Nafarroako Erresuma existitzen baitzen lehenago, eta errepikatzen ari garelako. Dena den, auzi honetan ez luzatzearren, nik bi paragrafo dedikatuko nituzke gehienez azpiatal bakoitzerako (1841 baino lehen), eta gero behar den tokira estekatu. Frankestein bat sortzen ari gara bestela, artikulua deskonpentsatuz eta haren formatua hautsiz. Eskerrik asko jauregi oinetxeak aipatzearren; dena den, oso gai zehatza da, eta gehiegi betetzen du. Mesedez, eraman gehiena Nafarroako Erresumara, hor baitagokio, testu tarte txikiago batez bada ere, segur aski. -Iñaki LL (eztabaida) 23:11, 12 urria 2021 (CEST)[erantzun]\nNafarroako Erresumarena bi paragrafotan jartzearen aldekoa naiz. Baina non jarriko dugu historiaurrea? Theklan (eztabaida) 08:21, 13 urria 2021 (CEST)[erantzun]\nNafarroako Erresuma bezala, Baskoniako Dukerria, Antzinaroa eta Historiaurrea. Guztia bospasei paragrafotan eman daiteke. Bestetik, Nafarroa Garaiak izan dezake, historiatik bereiz, atal bat arkeologiari buruz, eta hor isla daiteke sakonago egin diren aurkikuntzak. Atal gehienetan, txapel esteka bat jar daiteke paragrafoa baino lehen, gaia sakonago lantzen duen beste artikulu batera. -Iñaki LL (eztabaida) 14:34, 13 urria 2021 (CEST)[erantzun]\nBaina ez dago Nafarroako neolitoa lantzen duen artikulurik! Eta Nafarroa Garaian badago neolitoa. Italian dagoen bezala, nahiz eta Italia Nafarroa Garaiaren garai berekoa izan. Theklan (eztabaida) 15:06, 13 urria 2021 (CEST)[erantzun]\nNeolitoa definizio gehiegi iruditzen zait une honetan, Historiaurrea nahikoa izango litzateke, oraingoz. -Iñaki LL (eztabaida) 21:48, 13 urria 2021 (CEST)-Iñaki LL (eztabaida) 21:48, 13 urria 2021 (CEST)[erantzun]\nOrriaren azken aldaketa: 13 urria 2021, 20:48.


martxoa | 2012 | Hitzen uberan\nSareinak taldearen V. urteurrena\nSareinak taldearen V. urteurrena ospatuko dute Iruñean, eta horretarako mahai-inguruaantolatu dute Patriarkatua hil da eta ez naiz ni izan titulupean. Ondoren afari-luntxa egingo da. Albiste honen uberan: Sareinak\nUrtzi Urkizuren ‘Kezka bat gutxiago’ liburuaren aurkezpena\nUrtzi Urkizuk Kezka bat gutxiago poesia liburua aurkeztuko du errezitaldi baten bitartez. Maiatz argitaletxeak plazaratuko du. Albiste honen uberan: Ikusi ‘Itzali gabeko arratsa’ poeman oinarritutako bideoa\nLiburu hau idazteko prozesuak kezka gehiago gehitu ditu zure zerrendan, edo aurretik zeudenak arindu? Liburua bera idazteak ez dizkit eguneroko kezkak arintzen, bizitzako borrokak arinduko dizkit gehienera ere. Liburuko olerki gehienak 2010eko abendutik 2011ko apirilera idatziak daude. Une horretan nituen … Continue reading →\n’1937 gaur’ ikuskizuna Zilar Astean\n1937 gaur ekitaldian parte hartuko dute Peru Magdalena, Gotzon Garaizabal, Paddy Rekalde, Ekaitz Aiarzaguena eta Peio Salaberriak. Ekitaldi hau ‘Zilar Astea’ren egitarauaren barruan egingo da.\nAitor Albistur-en idatzizko taupadak\nHEMEN irakurri dezakezue osorik.\nArteak eta kulturak blog berri bat dute: Kulturpekaria\nBizkaia, Gipuzkoa, Araba eta Edinburgo aldekoak dira blog-a abiarazi duten kideak. Baina “taldean ez dago hierarkiarik, guztion artean adosten dugu hileko gaia”, hala adierazi digute. Partehartzea sustatzeko asmoa ere badutela esan daiteke: “edonori zabaldutako egitasmoa da. Euskaraz edozein arte diziplina … Continue reading →\nMartxan da Blas de Otero-Bilboko Hiria poesia lehiaketa\nLehiaketan aurkezten diren lanak jatorrizkoak eta argitaratu gabeak izan behar dira, eta beste ezein sariketan saririk edo akzesitik jaso gabeak. Halaber, ez dira jatorrizko lan gisa onartuko, aurkezten den modalitateko hizkuntzara beste hizkuntza batetik itzulitako lanak. Lanek 700 bertso izango … Continue reading →


Turismoko Taurus mendietan basatiak ikertzen eta okertzen. - www.turas. Tv\nTurismoko Taurus mendietan basatiak ikertzen eta okertzen.\nNork TURAS | Apr 6, 2018 | Gonbidatutako artikuluak, Issue Six, Berriak, Bira | 0 |\nIrudiak Rinus Hartsuijker eta Helga Kruizinga\nMundua Rinus Hartsuijker eta Helga Kruizinga parkea dela dirudi, eta ia ez duzu bi nomadarik aurkituko Herbeheretako herrialdean. "Noiz bidegurutze bat da errepidean beti joera gutxiago bidaiatzen dute", azaldu du Rinusek.\nRinus eta Helga benetako akordioa dira lurreko bidaiari dagokionean. 2014 Rinus-ek antzinako Silk Road-aren moto bat gidatzen zuen. Ibilbide horrek Turkiako mendiak, Irango basamortuak, Pakistango Himalaia eta Kaxmir sartu zituen non munduko motorik altuena hartu zuen. abentura bidaia bidaiatzeko benetako gustua.\nHelga ikastetxeko irakasleak munduko urruneko lekuetara bidaiatzea maite du\n2015 Rinus-ek eta bere bikotekidearekin batera, Toyota Land Cruiser-ek 40,000 km-ko 18 kilometroetan zehar bidaiatzen zuten Australiako zirkuitu bat hartu zuten eta 2016 Afrikako mugetan zeharkatu zuten 30-en Afrikako kontinentean gidatzen ari ziren.\nRinus lehenengo globar abentura moto bat zen\nBidaiak irakurtzerakoan istorio zirraragarria aurkituko duzu: basamortuak zeharkatzen, krokodiloen ondoan lo egitea, istripuetan parte hartzea, matxurak konpontzea, poliziak hondatuta egotea, dodgy hotelak, fruitu lehorrak bezain handiak ihes egitea, eltxoak, bufaloak, erleak, elefanteak, baina beti egiteak huts egin gabe - denbora gehien!\nBeraz, noiz hau addictive bidaiatzen errore hasi? Rinusek esan zigun hamar urtetik aurrera abentura bila zuela. Gogoratzen du bere urtebetetzea eskalatzeko soka bat lortzea, berehala gerriaren inguruan zintzilikatu zuen mendiak igotzeko. Soka hori inoiz ez zuen inoiz erabili, baina abentura eta bidaia pasionea jaio zen. Zuzenean, Batxilergoko ondoren, bere lehenengo abentura aurkitu zuen, hamalau urte zituela marinel gisa merkantzia-ontzi batean matrikulatu ondoren.\nBi urte geroago, Rinus ontzia utzi eta "College Studies" ikasi zuen College of Wyoming-n, Estatu Batuetako NW College-n. Eskalada, rafting eta neguan / basamortuko biziraupen ikastaroak irakasten hasi zen laster. Urte bat geroago, erronka berri bat egarria, Rinus Los Angelesera joan zen azkeneko praktiketarako. Irakasle gehiagoren helmuga eta esperientziaz gain, laneko coaching-kirolak hartu zituen gazteen atxiloketa-zentroan, non kirolak kanpoko jardueretan parte hartzen duten delinkuente gazteak lortzeko tresna gisa erabiltzen zituen.\nBere ikasketak amaitu ondoren, Rinus Mexikoko bakarkako motxila egin zuen eta benetako abenturak hasi ziren. Urteetan zehar, Rinusek Mongoliako motozikleten inguruko txangoak eta Gobi basamortua zeharkatu zituen bakardadean zehar joango ziren. 2011-n, Bolivia jarraitu eta 2014-n ipar-ekialdetik hego Sulawesiaraino (Indonesia) zeharkatu zuen.\nRinusen Helga bazkidea Herbeheretako iparraldeko herri txiki batean hazi zen, non bizitza erraza eta normala izan zen. Helga leku gogokoena istorioetan galduta zegoen tokiko liburutegia zen, munduari buruz ikastea eta letrak, hitzak eta esaldiak bidaiatzea. Ingeles irakasle Helga Love ingelera. Helga irakasle inspiratzaile guztiak konturatu ziren istorioak izan zituzten irakasleak izan ziren. Australiara eta Afrikara bidaiatu ostean, Rinus-eko konfiantzazko troopei esker, Helga-k istorio ugari eskaintzen ditu.\nBi turista inspiratzaile horiekin elkartu gara Turkiako Taurus Mendilerroan dauden Aladaglar mendietan.\nAladaglar mendiak eta Taurus mendilerroa Kayseri, Nigde eta Adanako probintzietan dago, Anatolia Erdialdeko eskualdea Cappadociako hego-ekialdean. Helga eta Rinus denboraldi hasieran iritsi ziren eta parke nazionala ez zen ofizialki zabaldu oraindik, baina eguraldi hotza izan arren, oraindik ere eskualdea esploratu ahal izan zuten. Eremu hau tenperaturaren aldakuntzatik oso ezaguna denez, egunean 30 graduko zentroraino irits daiteke gauez izozten den bitartean, elur ikusgarriak gailurrik garaienean zehar.\nAladaglar Parke Nazionala 55.000 hektareako gunea da.\nIpar-mendebaldeko eta mendebaldeko zatiak Nigde (Niğde) probintziaren barruan daude 11.464 ha, Iparraldeko zatiak Kayseri probintzian daude 31.358 ha, eta hegoaldeko eta ekialdeko zatiak Adana probintzian daude 11.702 ha.\nAladaglar Parke Nazionala Nigde-tik Kayseririko errepide nagusitik gertu dago, eta Yahyali-ra irits daiteke. "Ala-Daglar" izena (Crimson-Mountains) ilunabarraren mendien koloreko oxidoa dator. Aladaglar-eko Parke Nazionalak Turkiako Central Taurus Mendien mendi garaienak ditu. Turkiako Alpeetan bezala ere ezaguna, Aladaglar mendikatea Turkia, mendizaletasuna eta trekkinga egiteko leku ezagunenetakoa da.\nKayseri, eta Yahyali-tik ere sar daiteke. "Ala-Daglar" izena (Mendebaldeko Mendiak) mendien koloreko oxidoa da ilunabarrean. Aladaglar-eko Parke Nazionalak Turkiako Central Taurus Mendien mendi garaienak ditu. Turkiako Alpeetan bezala ere ezaguna, Aladaglar mendikatea Turkia, mendizaletasuna eta trekkinga egiteko leku ezagunenetakoa da.\nAladaglar Parke Nazionala Capra ibex ospetsua ere bada, eta basurdia, otsoa eta koyote bezalako animaliak. Mundu osoko hegaztien behatzaileek Aladaglar ere bisitatzen dute, eskualdean hegazti basatiak eta kantuak ikusteko.\nRinus eta Helga Aladaglar gailurrik garaienera eraman zuten ibilbidea jarraitu zuten: Demirkazik, 3756 metroko altuera duena. Elurretan zehar ibilbideak beste auto batek bide hori jarraitu zion berrasegurura joan zen. Berreskuratu egin ziren azken mendizale bat iritsi arte iritsi arte. Ibilgailua aktibatu zuten eta mendiko snow-lineen inguruko kanpaleku ederra aurkitu zuten.\nBerriro bidea jarraitu du. Berreskuratu egin ziren azken mendizale bat iritsi arte iritsi arte. Ibilgailua aktibatu zuten eta mendiko snow-lineen inguruko kanpaleku ederra aurkitu zuten.\nKanpatzeko gauean, Helga eta Rinus-ek lokal bat hurbiltzen ari ziren leherketa baten ondorioz sortu zen.\nArroka batzuetatik atzean ezkutatuta Rinusek zer gertatzen den ikusi zuen. Autoak eta buru zaharragoak dituzten gizon gazte talde batek pintxoak eta giltzak sortu zituen bide estuetan, hasiera batean haserre egotean, Rinus eta Helga gizakumeak urrea aurkitu zuten urrezko ur gezatariak ur minerala aurkitu nahian zebiltzan jakiteko -barrokoa. Rinus-ek nabarmendu duenez "Turkiako zati hau 4WD-n esploratzen saiatzen ari ez bazara, ez zara deuseztatuko".\nEskualdean 4WD ibilbideak esploratzeko sare zabala eta malkartsua eskaintzen du. Eskualdean, historia kultural aberatsa ere ezagutuko duzu bertan, Hittiteek, Persierrek eta kristau komunitate goiztiarrek artelana, antzinako etxeak, harkaitzezko eliza eta lurpeko hiri ugari utzi zituzten arte. Benetako turkiar esperientzia bat aurkeztuko duten herri txiki batzuetara ere helduko zara.\nTradizionala bazkari tradizionala - Kebaben hautapenak\nTurkia 35 ° eta 43 ° N latituderen artean dago, eta 25 ° eta 45 ° E. luzerak. Herrialdeen azalera 783,562 kilometro koadroko (302,535 karratuen) azalera hartzen du, 755,688 kilometro koadroko (291,773 miliako karratuen) hego-mendebaldeko Asia eta 23,764 kilometro koadroko (9,175 karratuko mila) Europan. Luzera gidatzen bazaizu, 1,600 kilometroko (990 milia) eta 800 kilometroko (500 milia) inguruko luzera izango duzu. Kostaldeko askorekin, Turkia itsasoz inguratuta dago hiru alboetan: Aegean itsasoa mendebaldera, Itsaso beltza iparralderantz eta Mediterraneora hegoalderantz. Turkiak Marmara itsasoa ere badu ipar-mendebaldean.\nJarraitu Rinus eta Helga abenturak ...\naurrekoErrusia - Objektuak Murmansk 4WD Errusiako Kola penintsulan egiten duen ibilbidea\nhurrengoEtxea aparkatzen duzun lekua da - Camper Trailers\nBerreskurapenak Soft Shackles-ekin.\nMartxoaren 13, 2018\nAzaroaren 2, 2018\nA Camper's Hammer - Snowpeak Copper Head Hammer\nAurkeztu du DARCHE KOZI Seriea


Irakurketari eta ikasleen irakurtzeko gaitasunari dagokienez, ezinbestean landu beharreko arloak dira irakurtzeko ohitura eta gogoa, eta literatura heziketa. Irakurtzeko ohitura sendoa garatuta, ikaslea bere borondatez hurbilduko da testuetara, irakurketa bera gozamen iturri eta aisialdirako aukera izatera heldu arte. «Irakurtze hutsagatik irakurtzea» plazera dela transmititu behar da, baita ideia horretan oinarrituta hezi ere.\nIrakurtzeko zaletasuna, beraz, emozioaren bitartez soilik eragin daiteke, testuarekiko inplikazioaren bitartez; horrela soilik lortuko baita, irakasleen laguntzaz, ikasleak liburuek beretzat gordeta daukaten mezua aurkitzea. Horretarako, ikasleen ohiko komunikazio bideak erabiltzea (aplikazio digitalak, bideoa...) estrategia ezin hobea da ikasleengan irakurtzeko zaletasuna eragiteko eta haien artean irakurtzeko ohitura garatzeko.\nIrakurtzeko ohitura eta literatura heziketa garatzeko zenbait estrategia digital proposatzea da ikastaro honen funtsezko helburua.\n- Hasiera: 2019/10/07 Amaiera: 2019/11/10\nIrakurtzeko ohitura eta literatura heziketa garatzeko estrategia didaktiko berriak ezagutzea.\nZenbait estrategia digital ezagutzea: book trailer delakoa, booktuber fenomenoa, bideo-poemak, narratiba digitala...\nBook trailer bat zuzentzeko prozesua ezagutzea, eta bat sortzea.\nBideo-iruzkin baten (booktuber) garapen prozesua ezagutzea, eta bat egitea.\nBideo-poema baten garapen prozesua ezagutzea, eta bat egitea.\nAldizkari digital baten garapen prozesua ezagutzea, eta bat egitea.\nTresna digitalak integratzea dagokion gai eta arloko edukiekin.\n2019-10-28 / 2019-11-03


kritiken hemeroteka » Gure baitako Nemesis\n« Literaturarekin jolasean | Piztia askatasunean »\nNemesis / Philip Roth (Beñat Sarasola) / Meettok, 2010\nGure baitako Nemesis Bixente Serrano Izko / Berria, 2011-07-17\nPhilip Roth, AEBetako gaurko narraziogileetan nagusietako bat, ezaguna zaigu dagoeneko euskal letretan, Nagore Tolosa euskaratzaileari esker, Suminez eleberria dela medio. Orain, Nemesis eskaini digu argitaletxe berberak, baina Beñat Sarasolak etxeraturik. Nobel saridun oraindik ez, baina ingelerazko literatura sari ospetsuenen jabe, karrera luzea du eleberrigintzan, are eleberri luzeetan ere, laburrez eta ipuin bildumez ahaztu gabe. Gaurko hau nobela laburragoek osaturiko tetralogia batekoa da.\nHiritar eredugarri xume bat, tipikoa, dugu protagonista, Bucky Cantor. Patriota zintzoa, II. Mundu Gerra garaietakoa, marine izan nahi izan duena japoniarren kontra, baina ezgai sailkatu dutena miopia larri batengatik. Bere jaioterri New Jerseyko Newark-etik (idazlearena, bide nabar) bizi beharko du bere frustrazioa, auzoko mutikoak kiroletan prestatzen, halterofilia, xabalina jaurtiketa eta, nola ez, beisbola ardatz gisa. Horretan datza bere ekarpen xumea loria nazionalei. Harik eta poliomielitis izurrite batek hiria jo eta bere mutikoak hiltzen edo elbarritzen hasi diren arte.\nJudua da Bucky Cantor, baina zibila bere morala, aitonaren eskutik jasoa: moral estua, zorrotza, hiritar eta auzokide gisako erantzukizun arrunt guztiak irmo hartzera daramana. Bere frustrazio abertzaleaz gain, pertsonala ere badu aita dela eta, lapurrerietan ibili baita semearen lotsarako; hortik aiton-amonak berataz arduratu behar izana. Bai izurriteak hirian sortu duen giro nahasiak —ez da oraindik ezagutzen eritasun horren ez jatorria, ez izaera, ez kutsadura-bideak, ez terapia egokirik—, bai bere ardura moral zorrotzak, gehi frustrazio sentipenak estu-estu bere buruari kontu eske etengabe ibiltzera eramanen dute gure heroia. Barne gatazka hori da eleberriaren muina. Hiritar zintzo xume tipikoa denez, gutxitan hartu behar izan du aparteko erabakirik, ez eta maila pertsonalean ere. Baina egoera horretan, bai, lehen erabaki bat hartzen du, eta ez da gai izanen jakiteko ongi ala gaizki egin duen. Hor agertzen da Nemesis, hira eta mendekuaren jainkosa alegorikoa, eta barne eskrupuluek markatuko diote bizitza osoa protagonistari.\nOrojakile da narratzailea, eta inpresioa ematen du, oro har, idazlea bera dela. Ez, ordea: bertze batek kontatzen dizkigu gauzak, oso gutxitan agertzen dena lehen pertsonan hitz egiten. Badago horretan heteronimoen joko antzeko bat, Rothek era zuzenago batean erabilitakoa obra anitzetan. Kitzikagarri suertatzen da jokoa gaurko honetan, ea nor izan daitekeen orojakile hori. Estilo soila, protagonistaren bizi- eta sufri-modua zuzen-zuzenean aurkezteko, deskribapenak, kontakizunaren gertaerak eta gogoetak ere helburu horretara galbiderik gabe zuzenduak. Testuinguru interesgarri batean —AEBetan jatorri anitzetako hiritar tipikoek bizi izandako nazioarteko giro latza, izurritearen astindua—, jendeen arazo unibertsal batean murgildu da idazlea Bucky Cantor pertsonaiarengan barna: auto-exijentzia gehiegizkoa, errudun ustea, halako patu bat, baina ez Olinpo menditik erortzen zaizuna, zuk zeuk eraikia baizik. Azken finean, Nemesis jainkosa gure baitan eraman dezakegu.\nTopikoa da american way life-an galdera ironiko hura, idealisten lepotik barrez: “Ez ote duzu mundua aldatu nahi izanen?”. Buelta eman dio Philip Rothek: Bucky Cantorrek ez du mundua aldatu nahi, ezagutzen duen munduan bizi nahi du zintzo, baina horrek ere Nemesisen altzora eramanen du gaixoa.\nIrakurketa sakonak egiteko eleberria izanik ere, edozein irakurle sar daiteke lasai kontakizunaren harian.


HAZI Gipuzkoa Esne gordinaren sektoreko agenteek bete behar duten oinarrizko kontrol-araudia.\nHAZI Gipuzkoa Udaberriko erlezaintzari buruzko ikastaroaren jarraipena da. Oraingoan, udazkeneko lan eta zaintza nagusiak deskribatu eta gauzatuko dira: eztia erauztea eta ontziratzea, erlauntzak negupasarako prestatzea, e.a.\nHAZI Gipuzkoa Garraiatzen diren animaliei buruzko hainbat gai landuko dira, besteak beste: anatomia, segurtasuna eta ongizatea. Halaber, azalduko da animalien garraioari buruzko araudi berria zertan den eta animalien garraiolari eta zaintzaileek zer betekizun dituzten.\nERREGIN HAZKUNTZAN TEKNIFIKAZIOA\nHAZI Gipuzkoa Ikastaro teoriko-praktikoa da, eta bertan aztertuko dira erreginaren biologia, hautaketa genetikoa, jaiotzen kontrola eta ernalketak. Bentley eta piking teknikak aplikatuko dira.


Pilulak - Zientzia.eus\n21.247 eduki kontsultagai\nHasiera » Zientzia tb » Pilulak\nLur planetaren grabitatean harrapatuta gaude. Baina badira grabitate horri izkin egiteko moduak. Orbitan dauden espaziontzietan, adibidez, grabitatea konpentsatu egiten da, eta haren eragina ez da nabaritzen. Adibide bat ISS estazioa da; astronautak mikrograbitatean daude, eta horregatik egiten dituzte han mota guztietako esperimentuak. Esperimentu horietan lortzen dute jakitea nolakoa izango ...\nPingelap atoloian, Mikronesian, akromatopsia-kasuen proportzio handi bat dago, alegia, zuri-beltzean ikusten duten pertsonena. Horren jatorria XVIII. mendeko tifoi batean izan zen; ekaitzak populazioa txikitu zuen, baina akromatopsia zuen pertsona batek iraun zuen bizirik. Bere ondorengo asko dago gaur egun Pingelapen, eta haien zuri-beltzaren kultura garatu dute.\nGiza gorputzean mikrobioen kolonia oso handi bat dago: mikrobiota bat. Zelula bakoitzeko 1,3 mikrobio ditugu. Galdera da: zer da komunitate hori? Gurekin bizi den mikrobio talde bat edo gorputza bera mikrobioen kolonia handi bat da? Neurri handi batean, erantzuna da bagarela kolonia handi bat, ezin baitugu haiek gabe bizi.\nAnimalia basati asko lehendabizi etxeko animaliak izan dira. Gizakiak toki batetik bestera eraman izan ditu espezie horiek eta haiek inguru berrira egokitu eta basati bihurtu dira. Bost kontinenteetan daude horren adibideak, txakur batzuetatik hasita. Kasu batzuetan, gainera, espezie horiek ekosistema berrian integratu dira, eta gaur egun babestu egiten ditugu eta ...


Hodi Bete eta Zigilatzeko Makina - Npackmachine.com\nNpack krema eta pomada betetzeko eta zigilatzeko makina metalezko, plastikozko, aluminiozko eta ijezitako hodiak kudeatzeko erabilgarri daude. Hodi betetzeko eta zigilatzeko makina mota honek produktu biskoso eta erdi-likatsuak mota desberdinak kudeatzeko gai dira, besteak beste, kosmetikoak, pomada, hortzetako pasta, janaria, farmaziak eta bizarra kremak eta abar. Kontrolatu PLCetan oinarritutako eta ukipen-pantailako kontrol panelarekin, mundu mailako errendimendua lortzeko.\nHodien betetze eta zigilatzeko makinaren funtsezko ezaugarriak:\n• Hodiak betetzeko eta zigilatzeko makina AISI 304 kalitate handiko altzairu herdoilgaitzezkoa da\n• Produktuarekin harremana duten elementu guztiak kalitate handiko altzairu herdoilgaitzezko AISI 316 dira\n• Zigilatzeko parametroen eta prozesuaren kontrol elektronikoa aurrezteko aukerarekin\n• Betetze-zehaztasunaren errorea: bolumenaren% ± 1%\n• Aire beroa zigilatzeko teknologia\n• Alde bakarreko edo bi aldeetako kodetzea\n• Irteera: gehienez 50 hodi / min\n• Plastikozko eta laminatutako hodi guztiekin funtzionatzen du\nHodi betetzeko makina automatikoa honako hau dago:\n• Mitsubishi PLC elektrikoa kontrolagailuarekin pantailarekin\n• Mitsubishi Servomechanism unitate elektrikoa\n• SMC, Festo, Camozzi eta MetalWork elementu pneumatikoak\n• Urtegiko likido-mailaren sentsorea automatikoki betetzeko aukera ematen du\n• Aire berogailua tenperatura automatikoarekin\n• Ekoizpen ekoizpenaren kontagailua\n• Hodien zigilatzeko indarra\nHodiak betetzeko makinaren automatizazio maila:\n• Hodi kosmetiko hutsak automatikoki kargatzen dira. Ondoren, kokatu, bete eta zigilatu egiten dira. Data edo lote zenbakia zigiluan dago zigilatuta. Hodiak betetzeko eta zigilatzeko makinak produktuak automatikoki kentzen ditu.\nHodi-betegarria Hodi-zigilatzeko makina\nHodi erdi automatikoa betetzeko eta zigilatzeko makina polietilenaz eta ijeztatutako hodiak gelekin, kremekin edo beste fluidoekin betetzeko erabiltzen da, beroarekin zigilatzeko ...\nHodien betetze eta zigilatze automatikoko makina\nHodi betetzeko eta zigilatzeko makina automatikoa polietilenoa eta ijeztatutako hodiak gelekin, kremekin edo beste fluidoekin betetzeko erabiltzen da, beroarekin zigilatzeko ...


Iritsi da Arrasateko etxez etxeko langileen bigarren greba astea\nArrasateko etxez etxeko langileek prentsaurrekoa egin dute Arrasaten, euren bigarren greba astearen inguruko azalpenak emateko. UTE Clece zaintzen enpresako langileen negoziazioan ez dago oraindik aurrerapausorik, eta, gainera, ez dago Udalaren ezta enpresaren partetik egoera konpontzeko borondate zantzurik ere.\nDenbora guzti honetan enpresa gogor jokatzen dabil. Greba deialdia komunikatu zen unetik hasita, gaur arte, presio gogorra egiten ari da langileen aurka: pasa den astean, esaterako, langileen ordezkariok, ELA sindikatuko ordezkariekin batera epaitegian amaitu genuen, CLECEK greba ?ilegala? zelakoan demanda jarri zigulako. Langileen greba eskubidea eta ekintza sindikalaren aurkako eraso gogorra eta fede txarrekoa izan zen. Argi dago negoziatzeko borondatea agertu ordez, epaitegietara jotzea nahiago duela enpresak. Oraintxe jakin dugu, ordea, demanda hori irabazi dugula: arrazoia ematen digu argumentu guztietan, enpresaren bertsioa guztiz desmantelatuz. Garaipen handia da langileentzat!\nUdala, bitartean, beste aldera begira dabil. Langileekin ez du inolako kontakturik izan bi aste hauetan, ez eta babesik agertu ere. Enpresaren presio bide larrien aurrean ere ez da posizionatu. Eta isilik geratzea, enpresari eskua luzatzea da.\nEtxez etxeko zerbitzua leihaketa ateratzear da arazoa oraindik konpondu gabe dagoenean. Udalak plegu berriak aterako ditu eta langileen lan baldintzak arautu gabe geldituko dira plegu horietan.\nBerriz ere zerbitzu publiko batez hitz egiten ari gara, Udaletik gestionatu eta era berean azpikontratatzen den herritarren zerbitzu bati buruz, hain zuzen ere, herriaren ongizatea ardatz duena. Emakume hauek herritarrak zaintzeaz arduratzen dira eta adineko edo pertsona ezindu horien bizitza hobetzen dute modu oso profesionalean. Baina, era berean, kontratu prekarioak dituzte: hitzarmen esatatala, soldata xumeak, eskubide urraketak. Borroka honen ardatza horixe bera da: Arrasateko etxez etxeko laguntzako emakumeen lan baldintzak duindu, euren lana ikusezin izatetik lehen mailara pasatuz. Non daude Udal honek Martxoak 8an egindako emakumeen aldeko errebindikazioak?\nProzesu honetan guztian ez dira langileak bakarrik sufritzen ari direnak, erabiltzaileez eta euren familiez ere ez ditugu ahazten eta eskerrak eman nahi dizkiegu momentu hauetan eskaintzen ari diren babesagatik.\nEgoera konponduko luketen edukiak gogoratuko nahiko genituzke:\n1) Ordu publikoak eta pribatuak berdin ordaintzea. Lan berdina, soldata berdina.\n2) Gaixotasunak izateagatik penalizaziorik ez jasotzea. Gaixotasun arruntagatik soldataren %100 ordaintzea.\nUdal honi benetako arduraz jokatzea eskatzen diogu. Arduradun zuzenak dira auzi honetan eta euren esku dago gure lan baldintzen kalitatea, eta, honenbestez, zerbitzuaren kalitatea.


Vista Eder Kabi Etxea (Egia, Donostia) – Kabi Etxeak Gipuzkoa\nVista Eder Kabi Etxea (Egia, Donostia)\nNire trebetasuna eta pedagogia-oinarriak, eskolan lan egiten nuen bitartean, Emmi Pikler-i buruz entzun nuenean aldatu ziren. Berekin, aldaketa bat eman nuen eta haurrarekiko nire begirada aldatu zen. Haurrarekiko dugun kontzeptua, berekin lan egitean eragina dauka. Txikia izaki gai bat bezala ikusten dut, balio handikoa, indar handikoa, gogotsua, mugimenduan, ikusminarekin, hazteko eta ezagutzeko gogotsu. Eta nire eginkizuna laguntzaile bezala egotea da, bideratzailea, behatzailea, interpretatzailea eta dokumentatzailea.\nIkuspuntu eklektiko batekin, heziketa-pedagogia desberdinetan formakuntza egin dut: Montessori, Pikler, Reggio, naturan hezi… eta hezitzen jarraiten dut.\nNire egunerokotasuneko trebetasuna bideratzen eta testuinguran jartzen duten pedagogia hauetaz aparte, ezinbestekoa ikusten det aldi berean emozio eta balioekin lan egitea, beharrezkoak bait dira haurren nortasuna osatzeko garaian.\nVista Eder-ek toki eroso bat eskaintzen du, malgua, maitasun eta errespetuzko inguru batean haur bakoitzaren beharretara eta erritmoetara egokitzen dena. Non autonomia eskuratzeko erraztuko duten errutinak eta ohiturak, esperimentazio eta aurkikuntzarako jolas librearekin bat etortzen diren. Gainera, naturarekiko kontaktua ere behar-beharrezkoa ikusten dut, hortaz, ia egunero, etxeko lorategia, Cristina Enea parkea edota hondartza bisitatu eta aire zabalaz gozatzen dugu.\nFamiliekin erlazio estua eta harreman ona ere beste funtsezko aldea da haurren haziera partekatzeko eta modu egoki batean bidelagun izateko.\nHau guztiak, Vista Eder haurraren etxeko jarraipen bat izatea egiten du. Reggio eskoletan dioten bezala: “Haurrak, esplorazio eta esperientziaren bitartez eraikitzen du bere ezagutza, beti ere bestearekin harremanetan (heldua eta bere parekoak)”.\nCarmen naiz, Madrilen jaioa, baina duela ia hiru urte gustora Donostian bizitzen, eta aldaketa honekin asko irabazi dudala uste dut.\nEsparru desberdinetan lan egin dut, denak haurtzaroaren munduarekin lotuta, aisialdiko monitore izatetik, eskolaz kanpoko ekintzak, gazteen-etxea, haur eskola eta azkenik, ibilbide guzti hau eta gero, adiskide batekin Eguneko Ama proiektua partekatzea ere heldu nintzen Madrilen.\n652 212 207


BIZKAIKO LIGA BEREZIAK: Urdainetak goiko multzoaren erritmoa galdu du (Kadeteak-Mutilak) | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » BIZKAIKO LIGA BEREZIAK: Urdainetak goiko multzoaren erritmoa galdu...\nLaugarren jardunaldia maila berezian eta oraindik hobetzeko zein zailtasunetan sartzeko tarte handia dute batzuek zein besteek. Helburua lehen lauen artean sailkatzea da eta horretan atzerapausoa egin du Urdanetan mutilen kadete mailan. Tabirako Baquek irabazi egin die partidu oso berdinduan. Dena dala, Angel Llamosasenak Lauko Finalerako sartzeko borrokan jarraitzera deituak daude.\nUrdanetak Tabirako Baque hartu zuen etxean, oso berdindua aurreikusten zen partiduan.\nEtxeko taldeak bere jokalari onenetariko baten baja zuen, dena dala partidura beraien nagusitasuna erakutsiz sartu ziren eta pixkanaka abantaila txikiak lortzen hasi ziren. Banakako jokaldietan etxekoak nagusi ziren eta Durangokoei gelditzeko gai ziren. Horrela bukatu zen lehen zatia eta bigarrena ere ildo beretik joan zen. Eskuinaldekoek markagailuan aurretik jarraitzen zuten eta aldeak handiagoak ziren.\nHirugarren laurdenean iritsi zen abantailik handiena Llamosasen taldearentzat. Berdeek 16 puntuko aldea lortu zuen eta bazirudien dena erabakita zegoela. Baina Tabirakok ez zuen amore eman eta eremuan ondo kokatu zen. Urdinak pixkanaka abantailak murrizten joan ziren, baloiak lapurtu eta saskiratzeak ugariagoak ziren. Etxeko entrenatzaileak atsedenaldiak eskatu zituen baina ez zuen dinamika apurtu. Amaieran Tabirako Baquek garaipen garrantzitsua lortu zuen Ohorezko lau postuetan sailkatzeko, 47-51.\nGainontzeko hiru partiduetan etxeko taldeak izan ziren nagusi. Leioa SBT-k 65-52 irabazi zion la Salleri. Unamunok maila bikaina erakutsi zuen Zorrotzan Paulesi 76-62 irabaziz eta Maristasek 54-39 irabazi zion Berrio Otxoari Santutxun jokaturiko derbian.\nEtxean jokatzen duten talde guztiek irabazi dute nesken kadete mailako A1ean. Tabirako Baquek defentsako jokoari esker irabazi zion Askartzari Landakon 59-21. General Optica Berrio Otxoak garaipena lortu zuen eta sailkapen buruan da Tabirako Baqueri 57-33 irabazita. Unamuno ere buruan da Getxosaskiri 61-49 irabazita. Bukatzeko, Opticalia Ugeragak ere goian jarraitzen du Paulesi 57-36 irabazita.\nPartidu guztiak 20 puntu azpiko abantailekin amaitu ziren nesken junior mailako A1ean. Unamuno eta Askartzak elkarren aurka jokatzen zuten. Talde biak porrotik jaso gabe iristen ziren partidura. Eskuinaldekoak 41-44 nagusitu ziren emozioz beteriko partiduan. La Sallek ere garaipena lortu zuen Urdanetan 64-46 Deustun jokatutako partiduan. Zornotza eta Escolapiosen artekoan Natalia Villotarenak izan ziren garaile 47-55. Bukatzeko, Leioak beste garaipen bat lortu zuen etxetik kanpo Getxo on baten aurka.\nEtxean zein etxetik kanpo garaipen kopuru berdinak izan dira mutilen Junior mailako A1ean. Ezustekoa Durangoko Merkatu Plazako kantxan eman zen, non Patronato Maristasek etxeko taldeari 45-53 irabazi zion, lehendabiziko garaipena erdietsiz. Escolapiosek garaipena lortu zuen Moyuan Ibazibalen aurka 71-64. Paulesek bere erritmoa inposatu zuen beste behin Indautxura eginiko bisitan, 66-83. Bukatzeko Leioa Santurtzi baino hobea izan zen Kandelazubietan 74-54.\nSENIOR BEREZIA | Jardunaldiko partidua: Escolapios Vs Plus Dental Ibaizabal (emak.) Hurrengo sarrera :\n31/10/2018 • Berriak, Nagusiak, Selekzioak


Batman, zazpi hamarkada iluntasunean hegan Fri, 17 Jul 2009\nMunduan ezagunena den saguzar gizonak 70 urte bete ditu. Prestakuntza fisikoari eta adimen itzelari esker, Batmanek ibilbide benetan arrakastatsua izan du. Bob Kanek 1939an lehendabiziko zirriborroa marraztu zuenetik, arrastoa binetetan uzteaz gainera, saguzar gizonaren itzala bai pantaila handian baita txikian ere ikusi ahal izan dugu, pertsonaia ospetsuan bilakatuz.\nBee Gees, historiako soinu-banda salduenaren egileak Fri, 3 Feb 2006\nGibb anaiek musikaren historian duten ohorezko lekua ez da kasualitatea. Taldearen ospeak konposatzeko talentuan eta 1963tik grabatu dituzten ehunka arrakastetan ditu oinarriak. Bandak 110 milioi disko baino gehiago saldu ditu 40 urtetan eta Saturday night fever historiako lanik salduena izan da.\nBela Lugosi, Drakula kondea Fri, 12 May 2006\nBram Stokerrek sortutako pertsonaiaren paperean egin zen ezagun Hungariako aktorea. The silent comand (1923) izan zen Hollywooden egin zuen lehen filma, eta besteak beste, El doble asesinato de la calle Morgue, La isla de las almas perdidas, Satanas (1934, Edgar G. Ulmer) eta La sombra de Frankenstein beldurrezko pelikuletan ere egin zuen lan.\nBenny Moré, "hirukoa" jotzen zuen autodidakta Fri, 17 Jul 2009\nBartolome Maximiliano More, Benny More bezala ezagutzen duguna, Santa Isabel de las Lajas (Cienfuegos, Kuba) herrian jaio zen 1919ko abuztuaren 24an. Kubako musikaren historian kantari ezagunenetako bat da eta datorren abuztuan 90 urte beteko dira jaio zenetik. Autodidakta izan zen eta belarri izan zuen txikitatik. Hainbat urtetan, musika konposatu, moldatu eta "hiru" izeneko instrumentua (hiru soka bikoitzeko gitarra) jo eta bere izena izango zuen banda sortu eta zuzendu zuen. 1963ko otsailaren 19an hil zen.\nBette Davis, Broadwaytik izar artera Fri, 11 Nov 2005\nUrteek aurrera egin ahala zinemaren munduko aktorerik garrantzitsuenetakoa izatera heldu zen Bette Davis, eta bere antzezpenek zirrara handiak pizteko ahalmena zuten. Besteak beste, Peligrosa (1935), Jezabel (1938) eta Eva al desnudo (1950) filmetan hartu zuen parte estatubatuarrak.\nOrrialdea 12 nondik 122\n56 - 60 erakusten 610 emaitzetatik.


2012-05-25\tdenak ikusi\nHegalak Zabalik Fundazioa irabazi asmorik gabeko erakunde bat da, helburu nagusia da herritar guztien, eta bereziki dibertsitate funtzionala duten pertsonen, bizi kalitatea hobetzen laguntzea, jarduera fisikoaren eta kirolaren bidez.\nHegalak Zabalikeko taldeak irudi korporatibo bat behar zuen bere Fundaziorako eta adakikomunikazioa agentziarekin harremanetan jarri zen.Marka irudiak aniztasuna, kokapena (Donostia – San Sebastián), elkartasuna eta berdintasuna bezalako balioak helarazi behar zituela argi zeukaten. Aurkeztutako diseinua pertsonen arteko elkartasuna irudikatzen duen sinbolo batean oinarritzen da, Donostiako koloreei, zuriari eta urdinari, berebiziko garrantzia emanez. Sinbolo hau fundazioaren izena eta claimarekin osatzen da.\nHegalak Zabalik Fundazioak esku artean dituzten proiektuen artean, Hegalak kirol zentro berria dago, inaugurazioa maiatzaren 30ean izango da. Irudi korporatiboa ikusteko, klikatu hemen. Idatzi iruzkina